Vi kan ikke bare låne mere planet. Derfor er samfundsøkonomien faktisk en husholdningsøkonomi | Information\nDa jeg var barn, lærte jeg af min morfar at være sparsommelig. Det var i efterkrigstidens 1950’ere, hvor den store økonomiske og materielle optur var ved at begynde, men hvor tiden med knaphed endnu sad dybt i rygmarven og havde indprentet nødvendigheden af at tage vare på de sparsomme ressourcer. For min morfars vedkommende tror jeg, at bevidstheden om at holde hus med det, man havde, gik meget længere tilbage. Tilbage til en barndom i små kår på landet i det sønderjyske.\nBedst husker jeg, at morfar gik ud i haven og tissede for at spare på vandet. Men jeg husker også mormors samvittighedsfulde forvaltning af husholdningspengene og ressourcerne – hun havde et stort viktualierum, hvor der altid duftede sødt fra de gemte æbler fra haven, og hvor hylderne var fyldte med farvestrålende glas med syltede asier, rødbeder, sveskeblommer og andre ting, jeg knap vidste, hvad var.\nMorfar og mormor endte med at blive forholdsvis velstående, men det var mere et resultat af møjsommelig opsparing end af for eksempel finansiel spekulation.\n26. januar, 2021 - 21:58\nHallo, hallo! Det her er noget særligt. Nu sker der endelig noget. Lad os så få afgjort, at gæld tærer på planeten.\nKaren Møller E., Bjørn Stauning, Mogens Kjær, Thomas Meinert Larsen, Kristian Knudsen, Jonas Jørgensen, Jacob Johansen, Torsten Jacobsen, Steen K Petersen, Niels Bent Johansen, Olav Bach, Kurt Nielsen, Krister Meyersahm, Søren Kristensen, erik pedersen, Eva Schwanenflügel og Ejvind Larsen anbefalede denne kommentar\n26. januar, 2021 - 22:10\nDet er vel i høj grad fordelingen, den er gal med?\nFor det er jo aldrig de rige, der bliver bedt om at stramme bæltet ind og sætte tæring efter næring.\nOg de elektroniske penge hober sig op hos milliardærerne, som har en fest.\nJan Fritsbøger, Carsten Munk, Bjørn Stauning, Lise Lotte Rahbek, Kristian Knudsen, Mads Kjærgård, Nille Torsen, Christian Mondrup, Torben K L Jensen, Benny Larsen, Mogens Holme, Steen K Petersen, Ejvind Larsen, Kurt Nielsen, Ole Svendsen, Ruth Sørensen, erik pedersen, Lillian Larsen, Alvin Jensen, Werner Gass og Niels-Simon Larsen anbefalede denne kommentar\nTak, jsn, at du fortæller sandheden om gældsætning. Da finansminister Wammen i marts, tror jeg det var, sagde, at staten havde dybe lommer, var der mange, der blev overraskede. Den havde vi aldrig hørt før. Indtil da var det altid noget med, at der ikke var råd. Klimaet var noget af det dyreste, så det var der ikke råd til. En stor grøn fond var der slet ikke råd til, men pludselig var der ingen smalle steder mht coronaen. Der blev skovlet penge ud, og nu ryger der 19 mia kr ud til minkavlerne. Godt for dem, men ikke til skade for andre? Hm!\nDet er her, kæden springer af, for alt har sin pris, som man siger, men pludselig har gæld ikke sin pris, for den kan godt betale sig. Den går ikke ud over nogen og heller ikke naturen, nej, men hvorfor ser denne forgældede verden så ud, som den gør?\nKaren Møller E., Troels Holm, Bjørn Stauning, Kristian Knudsen, lars søgaard-jensen, Jacob Johansen, Benny Larsen, Steen K Petersen, Klaus Schwab, Niels Bent Johansen, Lars Myrthu-Nielsen, Olav Bach, Ejvind Larsen, Kurt Nielsen, Ole Svendsen, Klaus Lundahl Engelholt, erik pedersen, Lillian Larsen og Eva Schwanenflügel anbefalede denne kommentar\n26. januar, 2021 - 22:37\nDer er aldrig noget der er for dyrt, når det gælder erhvervslivet, Niels-Simon..\nJan Fritsbøger, lars søgaard-jensen, Jacob Johansen, Torben K L Jensen, Mogens Holme, Ejvind Larsen, Kurt Nielsen, Niels-Simon Larsen og Lillian Larsen anbefalede denne kommentar\n27. januar, 2021 - 01:46\nfra Den Store Danske, papirudgaven: Nationaløkonomi, videnskaben om anvendelse af knappe resurser til dækning af menneskelige behov.\nEjvind Larsen, Kurt Nielsen og Ole Svendsen anbefalede denne kommentar\n27. januar, 2021 - 01:50\nDet er lidt misforstået af Jørgen Steen Nielsen og en række økonomer. I en privat husholdning er penge under alle omstændigheder en begrænset ressource, men det gælder ikke for en stat. At påstå, at en stat, som råder over sin egen valuta, er begrænset af skatteydernes indbetalinger, strider simpelthen mod virkeligheden, fordi det er det samme som at påstå, at en sådan stat ikke kan skabe penge. Det er heri, at den egentlige husholdningsøkonomiske tænkning ligger – ikke i at staten ikke bør optage lån. Grunden til at man foretager alle mulige krumspring for at skjule dette faktum for borgerne er, at man ikke ønsker, at befolkningen opdager, at der ikke er nogen reel pengemæssig begrundelse for afmonteringen af velfærdsstaten og omfordelingen af penge fra almindelige lønmodtagere til den mest velhavende del af befolkningen. At påstå, at pengemængden er ubegrænset er ikke det samme, som at påstå, at klodens ressourcer er ubegrænsede. Det er snarere en påstand om, at penge er klodens eneste ubegrænsede ressource, og at alle andre ressourcer er begrænsede. Derfor er man nødt til at føre kontrollen over pengeskabelsen tilbage til staten – hvis man altså er af den overbevisning, at nationalstaterne er bedre til at forvalte de reelle ressourcer end markederne. De væsentligste ulighedsskabende faktorer er privat pengeskabelse, spekulation (finansielle bobler) og quantitative easing. Så hvis modellen er Kate Raworth's doughnut økonomi – altså at man er nødt til at afbalancere ressourceforbruget med en fair økonomisk fordeling af ressourcerne – er man nødt til først at have styr på den private pengeskabelse og den skabelse af nye penge, som centralbankerne leder igennem den private finansielle sektor – altså QE. For QE er en voldsom ulighedsskabende faktor, for så vidt som at de nyskabte penge ledes udenom realøkonomien.\nJan Fritsbøger, Frederik Larsen, Henriette Bøhne, Troels Holm, Mikael Velschow-Rasmussen, Olaf Tehrani, Bjørn Stauning, Mogens Kjær, Lise Lotte Rahbek, Pia Nielsen, Jo Falk Nielsen, Jørgen Larsen, Emil Davidsen, Torben Kjeldsen, Benny Larsen, Poul Erik Pedersen, Mogens Holme, Steen K Petersen, Niels Bent Johansen, Steffen Gliese, Jørgen Hansen, Ejvind Larsen, Kurt Nielsen, Ole Svendsen, Søren Andersen, Anders Reinholdt, Peder J. Pedersen , Eva Schwanenflügel og Jesper Hansen anbefalede denne kommentar\n27. januar, 2021 - 02:03\n"Den forgældede verden" er fatal, fordi penge primært skabes som gæld. Når bankerne skaber penge som gæld, skaber de kun gældens hovedstol. De skaber ikke de penge, som skal anvendes til at betale bankernes renter og gebyrer. Det er derfor at penge - og flere og flere penge - medfører et uholdbart pres på væksten og dermed på klodens begrænsede ressourcer. Der er kun en vej ud af dette, og det er at adskille pengeskabelse og kredit. Så længe penge primært skabes som gæld, får vi ikke styr på klodens ressourcer. Der hvor Jørgen Steen Nielsen og mange økonomer går galt i byen er, at de tror at penge i sig selv medfører et vækstimperativ, men dette imperativ ligger ikke i selve pengeskabelsen, men i at pengene næsten udelukkende skabes som gæld.\nMikael Velschow-Rasmussen, Olaf Tehrani, Bjørn Stauning, Poul Erik Pedersen, Steen K Petersen, Klaus Schwab, Steffen Gliese, Ejvind Larsen, Kurt Nielsen, Ole Svendsen, Søren Andersen, Anders Reinholdt, Eva Schwanenflügel og Jesper Hansen anbefalede denne kommentar\n27. januar, 2021 - 06:31\nDen store forskel på rigtige naturlove, biologi og fysik osv. er at økonomi er menneskeskabt, dermed kan den ændres. Uanset hvor naivt og afkoblet fra virkeligheden det er, kan vi altså til hver en tid sætte os i en rundkreds kikke i hinanden i øjnene, og afskaffe det nuværende system. Hvad der skal komme i stedet ? det var det vi burde diskutere (og med al respekt herren der skrev indlægget), at fortsætte med at snakke om det som en naturlov - fastholder blot systemet i al evighed.\nJan Fritsbøger, Pia Nielsen, Torben Kjeldsen, Poul Erik Pedersen, Steffen Gliese, Ejvind Larsen, Tobias Hiort-Lorenzen, Ole Svendsen, Klaus Lundahl Engelholt og Eva Schwanenflügel anbefalede denne kommentar\n27. januar, 2021 - 07:27\nIvan BL: Jeg kan ikke se forskel på pengeskabelse, gæld og kredit, men det kan du, og det skyldes din opfattelse af forskellen mellem privat gældsoptagelse på markedet og statens gæld. Du ønsker en stor og stærk stat, men det har vi haft i mange udgaver.\nNu står vi her og forgælder os både privat og som stat, og ingen tager ansvar for følgerne, som er ødelæggelse af børnenes fremtid. På en måde er det ikke penge, vi så diskuterer, og børnenes fremtid diskuterer vi heller ikke, så hvad er det vi diskuterer, Ivan? Vi skal vel ikke til at råbe hurra for de økonomer, der tørlagde Aralsøen, vel?\n27. januar, 2021 - 07:42\nGældsdebatten har kørt i lang tid med Bennike og Bahn, og nu kommer jsn med en kontra.\nPrivat har jeg altid penge nok, men derudover ved jeg ikke noget om økonomi. Jeg holder ikke regnskab, men har på fornemmelsen, hvad jeg kan tillade mig at bruge. Sådan ville jeg også gerne have det med staten, men det har jeg ikke. Jeg kan kun tage mit æselkostume på, virre med hovedet og sige, at det ender gruelig galt.\nDer bliver ingen retssag, når det hele en dag er skredet sammen. Alle økonomer ville erklære sig ikke-skyldige. Jorden kan ikke bære gældsoptagelse i en uendelighed. Det vil enhver ærlig ‘økonoma’ skrive under på.\nLise Lotte Rahbek, Jacob Nielsen, Ejvind Larsen og Klaus Lundahl Engelholt anbefalede denne kommentar\n27. januar, 2021 - 08:00\nHvis pengene ikke er noget problem, kunne regeringen jo også bare udrydde fattigdom eller det der ligner her i landet, på samme måde som den kompenserer minkavlere og forsøger at udrydde Corona. Men sjovt nok, når det drejer sig om at kompensere de der har mindst, så gælder den gamle økonomi alligevel: at budgettet er stramt, man må sætte tæring efter næring, der må prioriteres for vi har ikke råd til hele og alt det andet vi er nogle der er vokset op med. Det skal blive spændende at se hvad en generation der er vokset op med uendelige pengeressourcer finder på.\nLillian Larsen, Bjørn Stauning, Lise Lotte Rahbek, Pia Nielsen, Mogens Holme, Ejvind Larsen, Kurt Nielsen, Christian de Thurah, Ole Svendsen, Klaus Lundahl Engelholt, Niels-Simon Larsen og Eva Schwanenflügel anbefalede denne kommentar\n27. januar, 2021 - 09:50\nDet her er bare SÅ godt sagt. Der rammer artiklens forfatter virkelig problemstillingen "spot-on".\n"Men hvad er der galt med væksttvang? Der er det galt, at samfundsøkonomien faktisk er en husholdningsøkonomi. Ikke forstået som en husstands private økonomi, men forstået som en økonomi, der opererer inden for rammerne af en planetær husholdning. Der er kun de globale ressourcer, der er. Der er kun den absorptionskapacitet for drivhusgasser, der er. Konsekvenserne af at overskride disse grænser kan vi nu nærmest notere dagligt. Og jo mere vi låser os til at skulle lade økonomien vokse, desto mere undergraver vi dette planetære grundlag for vores eksistens som civilisation, herunder grundlaget for selve evnen til vækst."\nOg så kan man tilføje: "VÆKSTEN SKAL NED" - og er NU - ikke om et år eller om ti år. Det kan det nuværende økonomiske system ikke håndtere for alvor, fordi det bygger på en urealistisk forudsætning om evig, ubegrænset vækst.\nMen det nuværende økonomiske system er ikke en naturlov, det er en konstruktion, lavet af mennesker, og så kan den også ændres af mennesker.\nDet nuværende økonomiske system skal laves om - og det kan KUN gå for langsomt.\nJan Fritsbøger, Bjørn Stauning, Pia Nielsen, Thomas Meinert Larsen, Steen K Petersen, Poul Erik Pedersen, Niels Bent Johansen, Ejvind Larsen, Kurt Nielsen, Uffe Madsen, Niels-Simon Larsen og Eva Schwanenflügel anbefalede denne kommentar\n27. januar, 2021 - 10:29\nIvan BL: Det er vores egne venstreorienterede venner, der sætter bulldozeren på og skubber gældsbjerge op, fordi, ja, fordi alle skal have lov at være med til at brænde Jorden af. Jeg gik der og troede, at venstreorienteret politik var at skåne Jorden. Er der nogen gruppe, hvis førsteprioritet er, at der skal være noget til vores efterkommere? Vi pensionister har lige fået en tusse af Enhedslisten, så hvem tager så Jorden i forsvar? Svar udbedes - men jeg har selv svaret: Ingen. Det er så snedigt indrettet, at det er umuligt at stå udenfor. Selv jeg hygger mig jo også med min pension, hvor kloge folk investerede i atomvåben og tobak. Jeg skal oven i købet være taknemmelig.\nJørgen rejser oprørsfanen nu og håber, at oprørsånden lever, men den besiddende klasse er os selv, og hvordan kan vi danne en oprørshær mod os selv? Det er åbenbart det, vi skal til at finde ud af.\nSocialdemokratismen, der i forskellige aftapninger dækker hele det politiske spektrum, er egentlig bare en omgang national egoisme, hvor vi roser os af at være gode til at rage ressourcerne til os. Der er intet i dansk politik, der viser omsorg for de kommende generationers liv under forhøjede varmegrader. Det gælder hele tiden om at springe over, hvor gærdet er lavest, og det er vi venstreorienterede med på - fy for fa’en.\nAnders Olesen, Lise Lotte Rahbek, Bent Nørgaard, Jacob Nielsen, Ruth Sørensen og Ejvind Larsen anbefalede denne kommentar\n27. januar, 2021 - 11:38\nHvis statens gæld er ligegyldig og aldrig behøver at indfries, hvorfor så opkræve skatter og afgifter.\nBent Nørgaard, Jacob Nielsen og Niels-Simon Larsen anbefalede denne kommentar\n27. januar, 2021 - 11:58\nGrunden til, at man ikke bare hælder penge ud i folk, som Søren Kristensen er inde på, skyldes netop, at pengene ikke i sig selv er en værdi: det er kun i kraft af det, som pengene kan bruges til, de får værdi, og dette fremstilles som hovedregel ved menneskelig indsats - snart dog forhåbentlig nok i højere grad ved hjælp af maskiner. Det er den eneste reelle måde, der skabes vækst på: at stadigt mindre arbejde kan fremstille det samme eller mere. Hvad det fremstilles af, må så blive det store spørgsmål: det bør jo i stort omfang dreje sig om cirkulation af allerede forbrugte råstoffer.\nMogens Kjær, Lise Lotte Rahbek, Rune Mariboe og Niels-Simon Larsen anbefalede denne kommentar\nNu vover jeg et øje - når vi danskere opretholder livet, så sker det bl.a. ved at vi 1) spiser vores hjemmelavede mad hjemme ELLER 2) har et hav af medborgere til at varetage denne funktion på et utal af spisesteder, hvor vi betaler os fra denne livsnødvendighed. I øjeblikket er mulighed nr. 2 stort set lukket ned, men vi får alligevel alle mad. Naturligvis ikke i samme omfang og luksus, men ingen er døde af sult. Er vores - i forhold til andre mindre udviklede lande - enorme madlavningsindustri med til at intensivere vores træk på naturressourcerne og er konsekvensen, at vi burde overveje vores adfærd på dette område Jeg siger ikke at dette nødvendigvis er til fældet. Blot at det giver os en mulighed for at reflektere over vores måde at leve på.\n27. januar, 2021 - 12:18\nBlandt politikere og økonomer findes tilsyneladende for mange tilhænger der tror perpetuum mobile eller andre myter, dog kun dem selv ved hvor de har deres tyrkertro fra. Eller er det en fatamorgana de tegner for at skjule sandheden bag. Til deres fordel.\nOg du, Jørgen Steen Nielsen, som biolog er du vokset op med en naturvidenskabelige forståelse. Du er opdraget med, at der findes fysiske grænser for alle processer på jorden, også for de økonomiske. Fysikken har bevist, en perpetuum mobile ikke findes, energi skal der til at bevæge noget. Og fatamorgana har ført mange i fordærvelse.\nOg sådan går det også med den næsten grænseløse gældsætning. Hvis ikke realistiske økonomer som fx franske Thomas Piketty får mere gehør, så fører gældsætningen til at forøge polariseringen, kløften mellem rige & fattige, uligevægt i samfundet.\nIstedet ekstrem voksende gældsætninger burde en retfærdige aktivering af kapitalen af den eminente rigdom blandt de, lad os sige, 10% rigeste være en lønnende opgave for ansvarsbevidste regeringer. Om socialdemokratiske, konservative eller liberale. Bare højre-nationale med deres skjulte målsætninger burde holdes udenfor, da allesammen kontraproduktive.\nNiels-Simon Larsen og Niels Bent Johansen anbefalede denne kommentar\n27. januar, 2021 - 13:08\nGrundlæggende er problemet, at man betragter økonomien som begrænset - men man skal i stedet for se på den overflod, man har, og derfra skære ned til det, der med rimelighed kan omsættes.\nRuth Sørensen og Niels-Simon Larsen anbefalede denne kommentar\n27. januar, 2021 - 14:01\n@Jørgen: Hvis statens gæld er ligegyldig og aldrig behøver at indfries, hvorfor så opkræve skatter og afgifter.\nSom jeg har forstået det, er den underliggende årsag, at hive købekraften ud af samfundet, og dermed at undgå inflation.\nDerudover er formålet vel også at få (dvs. reelt ved tvang) flest mulige til at arbejde længst muligt. Hvis jeg eksempelvis ikke havde været nødt til at betale skatter og afgifter, så havde jeg kunne lade mig selv-pensionere nu, ca 15 år før jeg kan få folkepension. Men fordi jeg ikke har den opsparingsmulighed, medmindre jeg var villig til at leve på en sten, fra jeg startede mit arbejdsliv for 25-30 år siden, så må jeg også acceptere at fortsætte indtil den officielle pensionsalder. At finansiere sin egen tidlige tilbagetrækning fra arbejdsmarkedet, er meget dyrt og dermed næsten umuligt for de fleste mennesker i Danmark. Og i forvejen har i især i den vestlige del af verden, et kæmpe problem med demografi.\n27. januar, 2021 - 15:23\nJamen. Jo flere mennesker der holdes i stærk fattigdom jo færre ressource bruges af planeten Jorden og jo større chancer er der for at løse klimaproblematikken. Så løsningen må jo så være at trække det økonomiske tæppe væk under fødderne på så mange milliarder af mennesker som overhovedet muligt for at redde planeten. Ik.\nFor at dæmpe inflationen. Det er faktisk det egentlige formål med skatter og afgifter. At der findes en statskasse, som skatteydernes penge strømmer ind og ud af er bluf. Ligesom det nyeste udtryk: Statens dybe lommer. Staten har hverken lommer eller pengekasser, og skatter og afgifter er ikke andet end en politisk valgt regnemetode. Der findes andre metoder til at afstemme statens udgifter, men det må den danske befolkning helst ikke få at vide.\nMikael Velschow-Rasmussen, Lise Lotte Rahbek, Eva Schwanenflügel, Frederik Larsen, Steen K Petersen og Steffen Gliese anbefalede denne kommentar\n27. januar, 2021 - 15:28\nDu kan ikke se forskel på pengeskabelse, gæld og kredit, fordi der ikke er nogen forskel. Mit reformforslag er at skille tingene af. Det er ikke nogen mirakelkur, jeg plæderer for, og det er ikke en løsning på det kapitalistiske systems kriser. Men det er en afskaffelse af bobleøkonomien, som koster samfundet enorme ressourcer, og som altid ender med, at de rigeste får raget endnu mere til sig på bekostning af alle andre. Det er muligt, at der findes et socialistisk paradis, hvor der både er minimalstat og maximal retfærdig og bæredygtig fordeling af klodens ressourcer, men klimaet venter ikke på den store socialistiske revolution. Derfor antager jeg, at reformer er mere realistiske. Det er også muligt, at Branko Milanovic - i Rune Lykkebergs interview med ham - har ret, når han påstår, at der ikke er noget alternativ til kapitalismen – kun forskellige udgaver af kapitalismen. Jeg ved ikke, om han har ret i det.\nNår man i Information kan læse, at de store olieselskaber bevæger sig mod falittens rand, og at aktiekurserne stiger for de virksomheder, der har en grøn profil, så er det et tegn på at markederne fungerer i en vis udstrækning i forhold til omstilling af økonomien. Jeg tror bare ikke på, at det er tilstrækkeligt. Jeg tror heller ikke, at klimakrisen er den største katastrofe, som venter os forude. Hvis det lykkes os at løse den krise, venter der en ressourcekrise på den anden side. Umiddelbart ser jeg ikke nogen anden løsning på den krise, end statslig indgriben i økonomien. Jeg tror ikke på, at vi kan få ressourcer til at cirkulere i lukkede kredsløb blot ved at lade markedet råde.\nDerfor er vi nødt til at adskille pengekredsløbet og ressourcekredsløbet, og det første skridt i den retning er en adskillelse af penge og kredit. Vi overlader kun en gældsbyrde til de kommende generationer for så vidt som at penge skabes som gæld, og den gældsbyrde som vi overlader til kommende generationer er kun en ressourcebyrde, for så vidt som at penge og kredit ikke er adskilte størrelser. Det er ikke blot en total absurditet, at staten skal låne sine egne penge af den finansielle sektor, betale for det og evt. overlade en gældsbyrde til kommende generationer. Det er også en ressourcemæssigt belastning. Hvis staten skaber pengene i stedet for private finansielle foretagender, kan pengene skabes, uden at det er forbundet med profit. Der vil derfor ikke med statslig pengteskabelse altid være mere mere gæld, end der er penge i omløb i økonomien, og det er den første forudsætning for, at man kan tøjle det kapitalistiske systems vækstimperativ. Så længe vi ikke har styr på pengene, vil det oprør mod os selv, som du skriver om, fungere som en afledningsmanøvre, der især vil glæde den mest skadelige og mest parasitære del af den herskende klasse: Det finansielle borgerskab.\nJeg er enig med Kate Raworth i, at social bæredygtighed hænger uadskilleligt sammen med økologisk bæredygtighed, og hvis du ikke sammentænker de to størrelser, opnår du ikke andet end socialt kaos. Hvis du fortæller verdens underbeskæftigede working poors, og de der reelt er socialt udstødte, at de selv er den herskende klasse, og at de skal gøre oprør mod dem selv, vil du få en modstand båret af dyb foragt, som er værre end trumpismen. Det oprør, som Trump-tilhængerne repræsenterer, er netop et oprør fra en udstødt klasse mod påstanden om, at de selv tilhører et privilegeret lag – f.eks. i kraft af deres hudfarve. Det er klart, at når du fremfører den slags politiske påstande, vil du blive betragtet som en politisk charlatan, der konspirerer med den egentlige herskende klasse, indenfor det spektrum, der betegnes som ”the deep state”.\nMikael Velschow-Rasmussen, Anders Olesen, Mogens Kjær, Thomas Barfod, Lise Lotte Rahbek, Eva Schwanenflügel, Flemming Berger, Frederik Larsen, Jørgen Larsen, Steen K Petersen, Steffen Gliese og Niels-Simon Larsen anbefalede denne kommentar\n27. januar, 2021 - 15:44\nDer findes et overset formål med opkrævningen af skatter og afgifter. I og med at staten accepterer din betaling af skat i danske kroner, garanterer staten også for kronens værdi. Der er jo en grund til, at du ikke kan betale din skat med f.eks. bitcoins. Hvis Zuckerberg får held med sin valuta, vil han formentlig aldrig få den amerikanske stat til at acceptere betaling af skat med libra. Derfor vil libraens værdi udelukkende afhænge af tillid til Zuckerberg, og borgerne kan så vælge, om deres tillid til den amerikanske stat er større eller mindre end tilliden til Zuckerberg. Når pengeskabelsen er privat, er statens garanti for kronen særlig vigtig. Hvis ikke staten garanterede for kronens værdi på forskellige måder, ville der reelt være to valutaer økonomien: En krone skabt af bankerne og en krone skabt af staten. Statens opgave er at sørge for, at der altid er paritet mellem disse to former for valutaer. Det gør staten især ved, at den accepterer de privat skabte kroner som betaling for skatter og afgifter. Men også med bankgarantien (for indeståender op til 750.000 kroner), viser staten, at den accepterer de privat skabte kroner. Og når Nationalbanken fungerer, som lender of last resort, viser Nationalbanken også, at den accepterer de privat skabte kroner.\nSteen K Petersen, Anders Olesen, Bjørn Stauning, Mogens Kjær, Thomas Barfod, Eva Schwanenflügel og Steffen Gliese anbefalede denne kommentar\n27. januar, 2021 - 16:34\nEr det du skriver følgende: staten opkræver skatter og afgifter, fordi staten er garanten for valutaen, altså både den der er skabt af Nationalbanken og den der er skabt af bankerne? Det er altså den indbyggede forsikring, eller den tillid der er til staten og statens valuta, som vi betaler for?\nJeg er iøvrigt enig med dig i at staten aldrig kommer til at acceptere cryptovaluta som Libra og Bitcoins, for det vil underminere statens egen pengeskabelse, som staten vil have monopol på, hvilket er lige så vigtigt som eksempelvis voldsmonopolet. Det eneste cryptovaluta staten vil acceptere er dens egen, som bla. kineserne arbejder på.\nIvan BL: Tak for svaret. Jeg tror ikke, vi er så uenige, men du tolker mit udtryk, en oprørshær imod os selv, forkert ved at blande the working poor ind i det. Det er os, de priviligerede danskere, der skal gøre oprør. Der skal ske en ‘nedstigning’ af dem, der har nok. Det kan du tvivle på vil ske, men så er der ingen redning.\nDet redder ikke noget at stemme på EL, og jeg kan ikke anbefale noget andet. Vi har ikke et eneste parti, der tager klima-ressource udfordringen alvorligt, og jeg tolker Jørgens oplæg i den retning. Ydermere opfordrer økonomerne os til øget forbrug, og så går det hurtigere mod afgrunden. Der findes ikke en modbevægelse af format i dag, og så kan man tænke sig til resten.\nAnders Olesen, Thomas Barfod og Lise Lotte Rahbek anbefalede denne kommentar\nJeg må indrømme, at jeg synes begrebsforvirringen er total. Selvfølgelig er der fysiske begrænsninger for, hvad vi kan bruge af midler - disse er begrænset af vores produktivitet og produktion som afhænger både af vores evne til at behandle naturressourcer, ledige hænder og disses kompetencer, og når den øges oplever vi vækst. Lineær økonomisk vækst som ikke tager højde for økonomien og økologiens regenerative grænser er problematisk, og derfor bør man også spørge til, hvilken vækst man vil have - flere sygeplejersker eller flere firhjulstrækkere. Flere vindmøller eller flere kulkraftværker. Derfor skal økonomisk vækst frakobles dets miljøaftryk - og det er selvfølgelig ingen nem opgave. Jeg synes Radworths donutøkonomien indpasser denne problematik fint - vi skal opfylde alles basale behov mens vi samtidig holders os inden for de planetære grænser.\nMEN! At sammenligne dette med statsgæld er problematisk, og ekspansiv finanspolitik er en blindgyde. Austerity-politikken i kølvandet efter 2008 skabte kun social armod, og har ikke gjort noget godt for klimaet - derimod gjorde det svære at have den fornødne overskud for folk at tage de klimarigtige beslutninger, og har udskudt investeringer i grøn og klimamæssig teknologi og infrastruktur. Tværtimod kan en aktiv stat i økonomien lede væksten den rette og grønne vej, fremfor at den private forbruger køber endnu en firhjulstrækker...\nAnders Olesen, Thomas Barfod, Bent Nørgaard, Niels-Simon Larsen og Steffen Gliese anbefalede denne kommentar\n27. januar, 2021 - 21:03\nDet havde vi nu hørt før. Det var det første vi lærte i samfundsvidenskab, at staten økonomi ikke var en husholdningsøkonomi. Den kan fx. trykke penge og man kan lige som med Petrodollaren forankre sin valuta i noget der konstant efterspørges. 75 procent af den amerikanske økonomi bygger på luftdollars. Men klart nok, det bliver ikke de 70 millioner, der kommer til at betale regningen! Byg en skyby og lad dem leve i luksus, så kan vi andre trælle hernede på jorden. Ligesom i scifi film! Men det er åbenbart det folk gerne vil eller?\n27. januar, 2021 - 23:04\nDet her må være den bedste nyhed i nyere tid.\n27. januar, 2021 - 23:45\nVelbekomme. Der findes socialt udstødte og working poors alle steder i den vestlige verden, men grunden til at vi ikke i Danmark har set et oprør, som ligner de gule veste eller Trump’s Proud Boys (uden sammenligning i øvrigt) er, at tendensen ikke er slået så kraftigt igennem i Danmark som i f.eks. USA, Tyskland, England og Frankrig. Fattigdom er altid relativ, og man kan ikke sammenligne mennesker i Danmark der lever under kontanthjælpsloftet med mennesker, der lever på gaden i Nairobi. Men at påstå, at mennesker som lever under kontanthjælpsloftet i Danmark tilhører den herskende klasse, som vi skal gøre oprør imod er at skabe en unødig splittelse, som ikke vil føre andre steder hen, end at afkoble disse mennesker fra den nødvendige omstilling. Jeg henviser igen til Kate Raworth. Hvis omstillingen af økonomien bliver et projekt for den højere middelklasse,og den industri, som er begyndt at øjne profitmulighederne i omstillingen, vil projektet højst sandsynligt mislykkes.\n27. januar, 2021 - 23:48\nDet redder ikke noget at stemme på EL, så længe EL nægter at tage stilling til spørgsmålet om den private pengeskabelse. Jeg har gjort en del forsøg på, at få EL til at vågne op, men jeg bliver konsekvent ignoreret. I dag gør jeg endnu et forsøg på solidaritet.dk. Jeg kan ikke linke til min kronik, for det accepterer Information åbenbart ikke.\nSteen K Petersen, Lise Lotte Rahbek, Eva Schwanenflügel og Mads Kjærgård anbefalede denne kommentar\nBegrebsforvirringen skyldes udelukkende at du og andre ikke skelner mellem penge og naturressourcer. For en stat, som råder over sin egen valuta, er pengene ikke begrænsede. Kernen i den austerity politik, som du henviser til. gik netop ud på at bilde folk ind, at penge er en begrænset ressource, og at krisen skyldtes, at vi havde brugt for mange af dem. Forargelsen haglede ned over Grækenland, mens grækere med små indkomster betalte prisen for uansvarlige politkeres optagelse af lån og uansvarlige bankers udlån til disse politikere.\nMogens Kjær, Lise Lotte Rahbek, Steen K Petersen og Eva Schwanenflügel anbefalede denne kommentar\nDen amerikanske økonom Warren Mosler påstår følgende: “If You can´t enforce tax-collection the value of the dollar will go to zero”. Staten opkræver udelukkende sin egen valuta i skat, og når den gør det er borgerne nødt til at få fat i denne valuta for at kunne betale skatten. Hvis borgerne ikke kan komme i besiddelse af disse statspenge, kan borgerne risikere at miste visse rettigheder, og man kan risikere at miste sin ejendom, som staten pålægger borgerne at betale skat af. I og med at staten accepterer kroner som betaling for skat, garanterer staten også for, at kronerne har værdi. Derfor kan du ikke betale skat med f.eks. bitcoin, og derfor er bitcoins værdi flygtig sammenlignet med kronens værdi. Grunden til at staten ikke accepterer libra og bitcoin er ikke kun, at det vil underminere statens egen pengeskabelse, for staten har allerede udliciteret 95% af pengeskabelsen til den private finansielle sektor. Staten har derfor ikke monopol på pengeskabelsen. At staten ikke kan acceptere diise krypto valutaer, skyldes også hensynet til finanskapitalen. Hvis finanskapitalen kommer i krise træder staten - og i nogle lande centralbanken - straks til med bail outs. Det gør staten ikke kun for at redde finanssektoren, men for at sikre kronens værdi. Ingen stat vil nogensinde træde til med støtte for at sikre en kryptovalutas værdi.\nJacob Nielsen, Steen K Petersen, Pia Nielsen og Eva Schwanenflügel anbefalede denne kommentar\n28. januar, 2021 - 06:19\nDet eneste fornuftige er at stoppe bankernes pengeskabelse og lade staten skabe pengene til de formål der tjener kloden og befolkningen bedst. Staten skal ikke låne sine egne penge. Hvem har dog opfundet den konstruktuion?\nPenge er blot et redskab og vi lever i en resourcebegrænset verden. Det budskab burde bredes mere ud. Det kræver langsigtet planlægning og overblik og det har et marked ikke. Markedet styres hverken af Gud eller er en naturlov som tyngdekraften. Markedet skal reguleres så pengene investeres i social-økonomiske bæredygtige løsninger på de problemer vi står overfor. Men hvem er det egentlig der bestemmer?\nPenge er et redskab og penge er magt. For mange af dem korrumperer. De bliver brugt til at købe sig politisk indflydelse til egen vinding og er en af de største trusler for demokratiet og livet på den blå planet..\nMikael Velschow-Rasmussen, Ivan Breinholt Leth, Niels-Simon Larsen, Jacob Nielsen og Eva Schwanenflügel anbefalede denne kommentar\n28. januar, 2021 - 06:48\nSæt så lige gældsættelsen overfor de kæmpe fortjenester, bonusser og lønninger de øverste 10% af befolkningen har fået. Tankevækkende.\nVi har altså brug for penge til at løse klimaproblemet. Hvis vi ikke skal gældsætte os yderligere foreslår jeg at vi lader dem i toppen betale, Men det kommer selvfølgelig ikke til at ske. Så vi bliver jo nok nød til skabe mere gæld.- eller - pengene kunne jo også forsvinde ved at vi stryger en masse odiøs gæld.\nMen glæd jer de nye investeringsområder for de velhavende som gerne ser deres kapital vokse sig endnu større bliver grøn og digital. Så får vi alle råd til at betale af på vores gæld til dem eller optage nye lån til hus og en el-bil.\nPenge er et redskab.\nNiels-Simon Larsen, Steen K Petersen og Eva Schwanenflügel anbefalede denne kommentar\n28. januar, 2021 - 09:00\nNu siger nogle, at der skal være penge til klimaet. Det drejer sig vel om, at vi skal lade være med at forurene, og det koster ikke noget at lade være med det - med mindre altså nogle skal have penge for ‘ikke’ at forurene, og hvorfor skal de det? Det har igen noget at gøre med, at nogle mister arbejdspladser. Da hele vores livsform er forurenende, er det det, der skal ændres, og så burde der være en masterplan for den ændring. I stedet laver man hjælpepakker, der holder forureningsaktiviteten i live, og det er vi alle med til over skatten og lånoptagningen.\nDer ligger flere bomber klar under landbruget. Nu røg der lige 17 mio mink til en pris af 19 mia kr. En dag bliver det 30 mio svins tur pga MRSA eller afrikansk svinepest, og hvad kommer det ikke til at koste? Jeg tror ikke på den med, at så låner vi bare. Nå, ja, og så er der fugleinfluenza, og der er nok også noget til køerne. Mund- og klovsyge var der noget, der hed engang.\nSkal vi ikke bare spise det hele, og når det er fortæret så leve af at oprette lån til os selv. Hvorfor al det besvær med dyrene og fabrikkerne, når man kan låne sig til velstand?\nTorsten Jacobsen og Pia Nielsen anbefalede denne kommentar\n28. januar, 2021 - 11:13\nProblemet er at staten skal låne pengene i stedet for selv at lave dem. Det er der en bestemmelse/lov der siger den skal - argumentet er her at ellers kunne skiftende regeringer bare udstede penge som det passede den - til tåbelige formål eller gode venner - nu låner de dem i stedet - til tåbelige formål og gode venner (ironi forekommer) Det er så vidt jeg ved derfor at staten ikke selv bare laver dem - de skal så blot kunne lave dem digitalt - ligesom bankerne gør.men det er vel et mindre problem. Problemet er altså en demokratiske kontrol med pengeskabelsen.\nDa vi skal låne dem og der dermed oprtæder kreditorer så kommer vi til at opleve krav om at tilbagebetale pengene. Håbet er at renten forbliver mega-lav så man om føje år kan skifte de gamle lån ud med nye uden at det koster mere og derved fordele gælden over en længere periode. Lidt lige som trængte husejere gør.\nHvis vi ændrede loven og oprettede en demokratisk kontrol med pengeskabelsen, hvornår, hvorfor og hvor mange penge der skal være i omløb så ville vi ikke have andre kreditorer end os selv og dermed kunne vi med et tryk på en knap på computeren der hedder Delete få al vores gæld ud af verden. ½\nPenge som redskab er meget vanskeligere at bruge når\n1. vi ikke selv får lov at sende penge ud når der er brug for det men skal låne\n2. Når vi lader banken skabe penge til formål vi ikke har kontrol med - de laver typisk enten for mange eller for lidt og ofte til forkerte formål.\nDet ville jo blive noget lettere at omlægge landbruget hvis vi indførte en demokratisk kontrol med pengeskabelsen og vi blot skulle låne af os selv.\nJeg er helt enig i at vores livsstil er ude af sync med naturgrundlaget.\n28. januar, 2021 - 11:23\n»Det er sidste chance (FN’s planlagte klimatopmøde i Glasgow til november) for, at verden skal blive enige om at gøre de ting, der er brug for, for at undgå de værste konsekvenser af klimakrisen«.\n28. januar, 2021 - 11:25\n28. januar, 2021 - 13:11\nSom Rune Lykkeberg skriver i bogen "Alle har Ret" - da det økonomiske råd blev nedsat i 1962 og bestod af fire økonomer - opstod i pressen betegnelsen de fire "vismænd", dengang altid i citationstegn, altså en ironisk distance. Siden er citationstegnene faldet væk og de omtales altid som sådan, vismænd - den ene endda Overvismand. Økonomi er ingen eksakt videnskab og vismænd bør pilles ned af deres piedestal og betragtes som partsindlæg i en mere nuanceret debat.\nTak, Jørgen Steen Nielsen, for dit bidrag her og mange andre tidligere.\n28. januar, 2021 - 14:04\nTak for spændende kommentarer til artiklen.\nKan du eller andre give mig et link til noget læsestof, så jeg kan få en bedre basal forståelse af pengeskabelsen i Danmark?\n28. januar, 2021 - 16:36\nGode penge har nogle videoer på deres facebook side og podcasts på deres hjemmeside De har bl.a. en om Coronakrisen og finansieringen af denne\npå facebook godepenge/videos/3721234047910446/\nJeg har problemer med at tilføje links af en eller anden grund\nEva Schwanenflügel, Ivan Breinholt Leth og Steen K Petersen anbefalede denne kommentar\n28. januar, 2021 - 19:14\nNæee det ville ikke som jeg troede, prøver igen\n28. januar, 2021 - 21:07\nTak Pia! Endelig en der har forstået det, som er så indlysende logisk. Du antyder, at argumentet fra mainstream økonomer er, at man ikke bør lade uansvarlige politikere få adgang til pengeskabelse, for så får vi hyperinflation. Det er et standpunkt, som fuldstændig udelukker, at den private sektors pengeskabelse kan anvendes til formål, som skader samfundsøkonomien (herunder miljøet), og som er langt mere destruktivt end statslig pengeskabelse vil være. Kan man forestille sig at politikere anvender milliarder af kroner til at spekulere i boliger? At resultatet af statslig pengeskabelse kan være, at man (som i USA) udlåner milliarder af dollars til huskøb, som foretages af personer, som man ved ikke kan betale lånet tilbage, og at en sådan boligboble udvikler sig til en global krise, som gør millioner af mennesker arbejdsløse, og som koster samfundene milliarder af dollars. Det har jeg svært ved at forestille mig. Ifølge Rangvid Rapporten kostede den krise, som jeg hentyder til, umiddelbart det danske samfund 200 mia kroner og et tilsvarende beløb per år i et antal år efter krisen var brudt ud. Jeg har svært ved at forestille mig, at politkere med statslig pengeskabelse ville skabe en sådan global krise. Finanskrisen ville ikke have været mulig uden privat pengeskabelse. Den euroæiske gældskrise, som fulgte deraf, ville ikke have været mulig uden private banker, som foretog udlån til uansvarlige stater med penge, som bankerne selv skabte, og som staterner i eurozonen endte med at hæfte for. I dag er boligpriserne i de største byer i Danmark på et niveau, som er højere end op til finanskrisen. Vi har ifølge OECD, verdens højeste private gæld - 257 procent af vores disponible indkomst. Jeg forudser endnu en finanskrise, når renten stiger igen. Aktiekurserrne er også kunstige, og ligner også en boble, der kan springe når som helst. Coronakrisen bevirkede enorme fald i de fleste landenes BNP. Hvordan kan aktiekurserne stige, når BNP faldeer? I USA udgør de samlede aktiers pålydende værdi nu 200 procent af den amerikanske BNP. Hvordan er det muligt? Det ville i hvert fald ikke have været muligt uden privat pengeskabelse og ECB's og The Fed's QE. Disse nyskabte penge går næsten ubeskåret til spekulation.\nSelvfølgelig er statslig pengeskabelse ikke uproblematisk. Det er ikke den direkte vej til Utopia. Den britiske økonom Adair Turner (som bestemt ikke kan beskyldes for at være venstreorienteret) har i bogen "Between Debt and the Devil" på fremragende vis argumenteret for, at når vil skal vælge mellem to onder må vi vælge det mindste. Han vælger statslig pengeskabelse.\nJeg gentager mig selv: Hvis vi skal have styr på klimaproblemet, ressourceproblemet og problemet med en bobleøkonomi, som tærer enormt på samfundets ressourcer og skaber ekstrem ulighed, så er vi nødt til at starte med den private pengeskabelse. Og vi er også nødt til at holde op med at opfatte et statsligt budget som et husholdningsbudget. For så længe vi tror, at staten fungerer ligesom en husholdning, så er det nemt at få os til at tro på, at staten er nødt til at låne statens egne penge hos de private banker (og pensionskasser) for at dække statens udgifter. Hvorfor mon Wall Street satte himmel og jord i bevægelse for at forhindre, at Bernie Sanders blev præsident? Kunne det tænkes, at det havde noget at gøre med, at Sanders ville anvende The Fed's pengemaskine til Green New Deal og gratis sundhedsydelser for alle, og dermed begrænse Wall Street's eksklusive adgang til denne pengemaskine? Wall Street kender deres besøgtstid mere end nogen anden.\nEva Schwanenflügel, Mikael Velschow-Rasmussen og Steen K Petersen anbefalede denne kommentar\n28. januar, 2021 - 22:15\nVelbekomme og tak for interessen. Der er meget lidt opmærksomhed omkring den private pengeskabelse i DK. Det er et tabu, som selv ikke Enhedslisten tør bryde med. Jeg har konfronteret både Rune Lund og Pelle Dragsted face to face med spørgsmålet. De affejer det med argumenter, som ikke adskiller fra de argumenter, man kan høre fra Cepos og den øvrige mainstream økonomi. I min kronik i går på solidaritet.dk retter jeg stort set den samme kritik endnu en gang mod Per Bregengaard, som er medlem af Enhedslistens økonomisle politiske udvalg.\nHvis du vil vide noget om privat vs. offentlig pengeskabelse, tror jeg at du er nødt til at gå udenfor Danmarks grænser. Jeg foreslår, at du starter med den amerikanske økonom Warren Mosler. Han er meget nem at læse for personer uden økonomisk baggrund. Hans bog "Seven Deadly Innocent Frauds on Economic Policy" kan downloades gratis på moslereconomics. Problemet med Mosler er, at han ikke ser forskellen mellem USA og lande, som ikke besidder en verdensvaluta. Etr land som Danmark har snævrere grænser for statslig pengeskabelse end USA. F.eks. er USA det eneste land i verden, som kan optage udlandslån i sin egen valuta. Stephanie Kellton har netop udgivet en bog med titlen "The Deficit Myth". Jeg har endnu ikke læst den, for bogen har været på vej til mig fra USA i en måned nu. Men en af mine gode venner er i gang med at læse den, og han siger, at den er værd at bruge tid på. Jeg kan også anbefale Ann Pettifor "The Production of Money", L. Randall Wray "Modern Monetary Theory", William Mitchell og Thomas Fazi "Reclaiming the State", og derudover er Richard Werner også værd at lægge mærke til, men han er svær at læse: "New Paradigm in Macroeconomics". Werner har nogle udmærkede foredrag på Youtube, hvor du også kan finde videoer af Warren Mosler. På youtube finder du også udmærkede videoer af Ole Bjerg. Og der er en informativ video, som hedder "How Money is Created". Desværre kan jeg ikke give dig links, for det accepterer Information ikke.\nHvis du vil fokusere på Danmark er Ole Bjerg et godt bud. Han har skrevet to meget let forståelige bøger: "Gode penge" og "Vores penge i vores bank". Jeg kan også anbefale Rasmus Hougaard Nielsen, Ib Ravn, Jonas Jensen og Tune Revsgaard Nielsen "Et Pengesystem for alle". De er allesammen medlemmer af foreningen Gode penge, og du kan hente oplysninger på foreningens website om emnet.\nDu kunne måske også starte med at læse mine kronikker om pengeskabelse i denne avis. Jeg kan ikke linke til mine kronikker, for Information vil åbenbart ikke godtage links, men de har titlerne:\n"Vi bør styrke velfærden ved at trykke flere penge"\n"Danmarkshistoriens største privatisering er tilsyneladende blevet overset "\n"Bankerne kan komme til at spinde guld på regeringens hjælpepakker til danske virksomheder "\nDer er ingen lov, som forbyder monetær finansiering - altså statslig pengeskabelse til at dække statens udgifter. Den forhindring, som nogle mainstream økonomer ofte henviser til er Maastricht Traktatens artikel 123, som forbyder medlemslandene monetær finansiering. Men i artiklens skt. 2 står der: "gælder ikke for offentligt ejede kreditinstitutter, som i forbindelse med forsyningen med reserver fra centralbankernes side skal have samme behandling af de nationale centralbanker og Den Europæiske Centralbank som private kreditinstitutter." Altså kan Nationalbanken godt skabe penge, som den udlåner til en statslig bank uden at komme i karambolage med Maastricht Traktaten. Bortset fra det, kan man som suveræn stat også vælge at blæse på Maastricht Traktaten. Der er heldigvis en lang tradition for at bryde aftaler i EU. Tyskland og Frankrig var de første lande, som brød med konvergenskriterierne, men det var Grækenland som blev kritiseret for at gøre det samme. Og hvad med Polen og Ungarn i dag?\n29. januar, 2021 - 20:32\nProblemet er at politikerne ikke forstår konsekvenserne af den private pengeskabelse - eller at de netop drager fordel af at vi andre ikke forstår det.


JVM-test-Lang på Fanø en barsk affære\nJuniorerne fik deres sag for på tredje og sidste JVM-testløb her i weekenden.\nSom i går var det igen Fanø Midt, der var løbsområde. De stipulerede vindertider for dagens lange distance var for pigerne 60 minutter og 70 minutter for drengene. Men varmen og de teknisk svære og fysisk krævende baner gjorde at ingen nåede ned på disse tider.\nVinderen hos pigerne Signe Klinting, FIF Hillerød var med tiden 67.33 for de 6.8 km tættest på med Maja Alm, HTF umiddelbart efter på 67.49. Ida Bobach blev igen i dag tre’er, men fem minutter efter.\nHos drengene var dagens vinder Christian Bobach med sin vindertid på 81.08 godt 11 minutter efter den stipulerede vindertid. Lillebror Søren Bobach måtte hermed se sig slået af storebror og selv om Søren kan se tilbage på en flot weekend med to førstepladser og en andenplads, skal Christian nok finde ud af at lægge de tre dages løbstider sammen og fortælle lillebror, at han, storebror, trods alt trak sig ud af weekenden med en samlet løbstid for de tre løb på 23 sekunder bedre end lillebror.\nAt løbet var krævende var med al tydeligehed at se på resultatlisten. Halvdelen af drengene udgik eller havde fejlklip.\nDagens vinder Christian Bobach udtalte efter løbet: -”Dette løb er det tredje mest krævende løb jeg har løbet. Det mest krævende var sidste års lange distance til junior-VM og det andet mest krævende var DM-Ultralang også her på Fanø”.\nAne Linde, som døjer med rygsmerter og går til fysioterapeutisk behandling hos IMT i Århus, havde af trænerne fået lov til at stå over, hvis hun i dag døjede med rygsmerter. Ane valgte at stå over, men mon ikke også hun har demonstreret sin VM styrke i de to første løb.\nJuniorlandstrænerne skal nu til at kigge på resultater for at udtage holdet, der skal repræsentere Danmark ved Junior-VM i Litauen i den første uge af juli.\nLars Lindstrøm lægger ikke skjul på, at det bliver en svær opgave, idet der generelt har været for mange ustabile præstationer. Opgaven er dog klar nok: - et hold skal udtages og være klar til offentliggørelse i morgen aften her på hjemmesiden.\nResultater fra Lang:\nDrenge 10.6 km, 21 poster\n1 Christian Bobach, Silkeborg OK 1:21:08\n2 Søren Bobach, Silkeborg OK 1:22:20\n3 Emil Folino Nielsen, FIF Hillerød 1:26:47\n4 Rasmus Kiilerich Kragh,Skive AMOK 1:27:30\n5 Rasmus Thrane Hansen,Søllerød OK 1:30:09\nPiger 6.8 km, 15 poster\n1 Signe Klinting, FIF Hillerød 1:07:33\n2 Maja Alm, OK H.T.F. 1:07:49\n3 Ida Bobach, Silkeborg OK 1:12:45\n4 Ida Marie Heerford, Farum OK 1:17:44\n5 Line Søderlund, Farum OK 1:18:38\nSe alle resultater og splittider på eliteudvalgets hjemmeside


'Paradise'-Mads i opråb til unge: Hold jer fra reality! | Realityportalen\nAf Louise Andersen - 19. feb. 2018 kl. 14:57\n‘Paradise’-Mads i opråb til unge: Hold jer fra reality!\nMads Bryrup deltog i 'Paradise Hotel' sidste år, og selvom oplevelsen var god, opfordrer han unge til at holde sig fra reality.\nDet er ret sjældent, at realitypersonligheder ligefrem opfordrer andre til at holde sig fra reality-verdenen. Det er ikke desto mindre dét, Mads Bryrup, kendt fra ‘Paradise Hotel’, nu opfordrer unge mennesker til. På sin Instagram beder han direkte unge mennesker om at holde sig fra reality, fordi professionelle mennesker, ifølge Mads, ikke vil røre realityfolk.\n– Jeg hader ikke reality, men jeg tænker bare: Hvad er der at se op til? En flot 18-19-årige på SU, der fucker sig op på en gratis ferie i Mexico og kommer hjem til mor og far og tror, at de er superstjerner, indtil de er glemt året efter, eller til deres “fans” bliver gamle nok til ikke at gide glo på deres lortereklamer på de sociale medier mere, siger Mads, da Realityportalen beder ham uddybe, hvorfor han advarer unge mod at deltage i reality-tv.\nMads har selv haft en god oplevelse på ‘Paradise Hotel’, og han har ikke oplevet, at hans deltagelse har haft en negativ indvirkning på ham efterfølgende. Han understreger, at der ikke er en finger at sætte på hverken TV3 eller selve deltagelsen i ‘Paradise’.\n– Jeg havde en sindssyg oplevelse, og der var hele tiden en fra TV3 på telefonen, hvis jeg havde de mindste spørgsmål. Fortryder intet. Takker dem bare for en sjov oplevelse. Dejligt at trippe lidt i børnehaven, siger Mads.\nHvis man som ung sidder og overvejer at melde sig til et realityprogram, har Mads dog lige et par gode råd i ærmet.\n– Man skal tænke længere end blot derned. Man skal tænke på EFTER. Det er ikke godt at gøre noget, du risikerer at høre for et halvt år efter, siger Mads, der ikke fortryder sin egen deltagelse i ‘Paradise Hotel’, men blot opfordrer unge mennesker til at tænke sig godt om.\nLÆS OGSÅ: Lagde du mærke til det? Geggo i vild forandring til ZULU Awards


Erhvervsfotograf Odense - Claus Lillevang - Ring 5120 9758\nFotograf & Videofotograf i Odense I Professionel Erhvervsfotograf i Odense\nSom erhvervsfotograf tilgår jeg mit fag med en passion for arbejdet med mennesker krydret med al den uforudsigelighed, der er i spil, når en produktion skal skydes. Uforudsigelighed, som skal håndteres. Det betyder –\nat jeg gerne løber statister ned i 11. time.\nat jeg gerne bygger location op og ændrer dine omgivelser for at skabe det helt rigtige miljø.\nog at jeg gerne lægger mig ned på maven i en vandpyt for at få det helt rigtige skud.\nErhvervsfotograf Claus Lillevang\n– Speciale i billeder og film\nSom erhvervsfotograf ser jeg mennesker, som de ér. Uanset om vi skaber billeder eller film, er mennesker omdrejningspunktet for den visuelle formidling, der handler om at styrke din virksomheds profil og vise hvem, du er. Giv lyd, så tager vi en snak om din produktion.\nSamarbejdet med dig step-by-step\nJeg er erhvervsfotograf og har en 2-årig uddannelse og 10 år bag kameraet med mig i rygsækken – professionelt kommer jeg imidlertid fra en lidt anden verden end de fleste fotografer. Min fortid tilhører Forsvaret, hvor jeg fungerer som Oversergent i mere end 10 år. Og min tid i Forsvaret afspejler bestemt min måde at arbejde på.\nI ethvert samarbejde lægger jeg stor vægt på, at du får et fleksibelt produkt og en fleksibel og løsningsorienteret fotograf. Og med løsningsorienteret mener jeg, at jeg ikke skal holdes i hånden. Jeg tilgår ikke mit fag med en kunstnerisk passion for at indfange et unikt øjebliksbillede på en produktion, hvor hele opsætningen spiller fejlfrit.\n”Jeg kan fotografere alle steder, men resultatet bliver ikke godt alle steder!\nDet er derfor afgørende for resultatet og for vores samarbejde, at jeg belyser alle udfordringer og overvejelser, før vi påbegynder optagelserne."\nI vores samtale før fotograferingen eller filmoptagelsen spørger jeg altid ind til, hvilke billeder eller film, du godt kan lide og hvilken stil, du gerne ser gengivet i dit materiale. På den måde får jeg et godt indtryk af –\nhvilken sammenhæng billederne skal indgå i.\nhvilket lys, jeg skal sætte.\nhvordan baggrunden skal være.\nhvilken vinkel, der er i spil.\nom du foretrækker helfigur, halvfigur eller close-up.\nfarve eller sort/hvid.\nAlt sammen med det for øje, at du får en løsning, du både kan genkende dig selv og din virksomhed i.\nKlar dialog og god forberedelse er altafgørende!\nSom en del af præproduktionen er det særlig vigtigt at få afklaret, hvilken sammenhæng det færdige materiale skal bruges i. Det er vigtigt i forhold til valg af location og den efterfølgende redigering.\nHvis du ønsker det, finder jeg altid gerne en passende location på baggrund af dit brief eller indretter et studie i virksomheden, MEN du får det ikke altid, som du i første omgang gerne vil have det!\nHar du selv et ønske til location og kan jeg se, at det simpelthen ikke kan lade sig gøre at udføre opgaven, så du får et godt resultat, er det en vigtig del af mit arbejde at gøre dig opmærksom på udfordringerne og samtidigt rådgive dig i, hvordan vi eventuelt løser opgaven.\nVed droneoptagelser er det eksempelvis virkelig vigtigt at vind- og vejrforhold bliver taget seriøst og analyseret i dagene op til optagelse. Som eksempel er det umuligt at filme med drone på toppen af en 30 meter høj silo i blæsevejr – jeg holder dig derfor altid løbende informeret om risikoen for en aflysning og ny booking, når vi arbejder med drone.\nUnder selve produktionen gør jeg meget ud af at vise dig billederne løbende, så du ser hvilket resultat, du kan forvente at få – en måde at inddrage dig på for at opnå en anerkendelse eller korrektion af den retning, vi arbejde i.\nJeg hjælper virksomheder med at opnår større synlighed og styrke deres visuelle profil gennem billeder og film – og jeg hjælper også gerne dig! Giv lyd, så tager vi en snak om din produktion.\nBilleder og film til erhvervslivet\nBilleder og film af domicil og events.\nPortrætter af ledelse og medarbejdere.\nReklame- og PR-film\nStorytelling – identitet / cases / events.\nCorporate identitet i billeder og film.\nSkarpe film til de sociale medier\n.Salgs- og præsentationsmateriale.\nUndervisning i foto- og filmoptagelser.\nUndervisning i billede- og filmredigering.\nOpbygning af fotostudie til virksomheder\nJeg løser store som små opgaver og har et solidt team af specialister i ryggen, når der er brug for alt fra speak, musik, lydeffekter, tekstforfatning, animationer, filmeffekter til redigering. Jeg håndterer derfor de mest krævende videoproduktioner, hvor vi i samarbejde med dig bidrager til samtlige facetter af den kreative proces.\n51 20 97 58 claus@clauslillevang.dk\nNordbirkvej 11 - 5240 Odense NØ . Frederiksborggade 5 - 1360 København K


eLOV.DK - Højesterets dom af 25. august 2021 i sag 25/2021\nHøjesterets dom af 25. august 2021 i sag 25/2021\nUdvisning af rumænsk statsborger med et indrejseforbud i 4 år var ikke i strid med EU-opholdsdirektivet\nT var i forening med to medgerningsmænd dømt for forsøg på indbrudstyveri efter straffelovens § 276 a, jf. § 21. T blev idømt fængsel i 40 dage og udvist af Danmark med et indrejseforbud i 4 år. T var ikke tidligere straffet af betydning for sagen.\nFor Højesteret angik sagen alene spørgsmålet om udvisning.\nT, der var 28 år og statsborger i Rumænien, hvor han var født og opvokset, havde efter udlændingelovens senest haft lovligt ophold i Danmark i en periode på 1 år, 5 måneder og 21 dage. Den samlede varighed af T’s ophold i Danmark var efter EU-opholdsdirektivet ca. 6 år, og Højesteret lagde derfor til grund, at T havde opnået ret til tidsubegrænset ophold i Danmark.\nSpørgsmålet var herefter, om udvisning af T ville være i overensstemmelse med de principper, der efter EU-retten gælder for begrænsning af retten til fri bevægelighed, jf. udlændingelovens § 26 b.\nVed vurderingen af trusselsbetingelsen i EU-opholdsdirektivet lagde Højesterets flertal navnlig vægt på, at T’s forsøg på indbrudstyveri blev begået om natten, i forening med to medgerningsmænd og efter, at de tre gerningsmænd havde kørt rundt i området i flere timer med værktøj og maskering i bilen. Højesteret fandt herefter, at trusselsbetingelsen var opfyldt, og tiltrådte, at T’s adfærd måtte anses for at udgøre en reel, umiddelbar og tilstrækkelig alvorlig trussel, der berørte en grundlæggende samfundsinteresse, jf. direktivets artikel 27, stk. 2. Højesteret fandt endvidere, at sådan kriminalitet udgjorde et alvorligt samfundsproblem, og at der var tale om alvorlige hensyn til den offentlige orden, jf. direktivets artikel 28, stk. 2.\nVed proportionalitetsvurderingen og i lyset af T’s meget begrænsede tilknytning til Danmark og personlige forhold i øvrigt fandt Højesteret, at udvisningen af T ikke ville stride mod proportionalitetsprincippet i EU-opholdsdirektivet eller artikel 8 i Den Europæiske Menneskerettighedskonvention.\nHøjesteret stadfæstede herefter landsrettens dom om udvisning.


Tid til Burberry Trenchcoat - Malsen\nSikke da et vejr at starte weekenden ud med, hva’? 😀 Det er jo helt og aldeles fantastisk! Jeg glæder mig til at tilbringe den stille og roligt med en miniafstikker til København i morgen, hvor jeg skal til en lille eksklusiv event, som handler om diamanter! Uh, det bliver spændende!\nDet bliver sikkert alt for varmt med jakke på i morgen, men i de her dage er jeg flyttet ind i min Burberry trenchcoat – faktisk har jeg ikke brugt den ret meget, for jeg har altid syntes den var lidt svær at have med at gøre, men nu går det så fint og jeg er faktisk ret vild med den. Har længe overvejet om jeg skulle sælge den og købe en sort i stedet, men nu tror jeg bare at det bliver sådan her i hvert fald denne og næste sæson 🙂\nSkjorten er faktisk ny og er “Rock it Boo Shirt” fra Only – synes den er super cool! Håret er jo sådan set også lidt nyt … i hvert fald er det lysnet igen og der er faktisk blevet taget et pænt stykke af 😉\nPS: husk at man stadig kan bruge min rabatkode og spare 250 kr. på en lækker NescafÃ© Dolce Gusto maskine! Overvejer man fx dette tilbud, så koster maskinen kun 150 kr.!\nKoden er: RPE73EW3KWTL\nDen er lækker, lækker 😉\nGod fornøjelse med diamanterne – spændende … ♥\nOg mange tak … det bliver rigtig spændende! <3\nVil gerne høre om diamanterne!\nEr skjorten tyk eller tynd, stor eller lille i størrelsen?, overvejer en 42, da den jo osse er en lille jakke..\nSkal nok skrive indlæg om diamanterne 🙂\nSkjorten er tynd …. rigtig blød og behagelig at have på og jeg synes den er stor i størrelsen. Jeg har en 40 men den skulle kun have været en 38 ….\nHvor er den fin og flot! Er vild med farven på den.\nI weekenden skal jeg nyde det dejlige vejr, for jeg har endelig fri! OG så skal en veninde fejres i aften – håber på minimale tømmermænd i morgen dog 😉\nGo’ solskins weekend til dig 🙂\nJeg har selv en Kensington fra Burberry, og jeg knuselsker den! Jeg synes den åbner op for utallige stylingsmuligheder – Den kan gøre et feminint og klassisk look endnu mere gennemført, og den kan fungere som en lækker kontrast til et mere sporty look med eksempelvis et par sneakers 🙂


Behersket trængsel på Folkemødets premieredag\nDer forekommer at være lidt færre end vanligt med på Folkemødet i år.\nTo eks-DF’ere har gjort sig præcis samme overvejelser om hvorfor de er fraværende i år. Helt fraværende er også buskørslens forbindelse til køreplanen.\n17. JUN 2022 6.29\nBORNHOLM: Førstedagen af det genvakte Folkemøde indeholdt hvad alle havde håbet. Solskin, frisk vind, debatter og events for enhver præference og ikke alt for overvældende trængsel. Faktisk forekommer der at være lidt færre end vanligt med i år, formentlig endnu en af de ting, der kan skrives ind i coronaens synderegister.\nEn af de fraværende er DF-afhopper Liselott Blixt, som på Facebook dels finder det ”dyrt og lidt besværligt at komme derover”, dels synes at hun hovedsagelig møder de samme lobbyister som på Christiansborg. Og minsandten om ikke en anden af DF-afhopperne. Lise Bech, med næsten identisk ordvalg har gjort sig præcis samme overvejelser.\nFor dem begge en lidt sen erkendelse efter mange års deltagelse. Og deres bekymring for udgift og besvær kan nok ikke helt afkobles fra den kendsgerning, at de i år ikke har et parti til at stå for indkvartering og betaling.\nDK Nyt og søstermediet Kommunen.dk, der har deres samarbejdende redaktioner udstationeret på gerningsstedet, lagde på åbningsdagen ud med at følge debatter om alt for meget bureaukrati, når der skal indkøbes offentlig it, om vigtigheden af at energiøerne får lokal opbakning, og hvordan små teams rummer store ledelseskrav.\nPå politikersiden registrerede vi, hvordan sociale medier er en kamp om både tiden og debatten, og semi-politisk om Djøfs bekymringer over kommunaldirektør-fyringer. Og så konstaterede redaktionens mest hardcore Folkemøde-aficionados med nogen rædsel, at Havnegrillen i år har droppet at lave sin ellers legendariske flæskestegssandwich.\nKrise! Heldigvis havde driftige folk etableret et andet flæskestegssandwichsted, men uden pomfritter og havneudsigt er det altså ikke det samme.\nBusselskabet BAT havde heller ikke en alt for heldig premieredag med en køreplan, der har vist sig at være et stykke fiktionslitteratur. Busturene til og fra Folkemødet var ganske vist i princippet transport, men mindst lige så meget zen-lektioner i uendelig tålmodighed og fuldstændig overgivelse til skæbnens tilfældigheder. Det må kunne gøres bedre.\nDK Nyt rapporterer dagligt 'ovrefra'. Læs eller genlæs gårsdagens klumme:\nEndelig! Et ordentligt Folkemøde som i gamle dage for tre år siden


Kombiner dine egne farver så de passer sammen - Webstudy Kombiner dine egne farver så de passer sammen - Webstudy\nKombinér dine egne farver:\nEr det svært at finde og kombinere farver, så de passer sammen?\nVil du gerne have at f.eks. din præsentation i PowerPoint og Hjemmeside ser “færdige” ud, og at farverne bare passer sammen?\nSå er der hjælp at hente på forskellige hjemmesider på nettet. Sider, hvor du kan finde dine egne farve-kombinationer og sikre dig, at alle farver passer til hinanden, og at de farvekoder, du sætter ind i dit program, rent faktisk giver dig præcis de farver, du havde tænkt dig.\nKombiner dine egne farver så de passer sammen:\nIndtast RGB eller HEX værdie for farve og få 16 farver, der passer til\nVælg farveregel og flyt “armene” på farvehjulet\nRet eventuelt farveværdierne ved at flytte “skyderne” under farverne\nMinder en del om Adobe Color\nFlyt rundt med markørerne på farvehjulet\nAflæs farverne til højre for hjulet\nFlyt enkelte farvepunkter vha. “Shift” og mus\nEn lang liste, ordnet efter farve med Hex og RGB farveværdier\nEn lang række farveværdier f.eks. RGB, HSL, CMYK og Lab\nFlyt med “skyderne”, til du finder den rigtige farve – aflæs værdien\nI denne video viser jeg nogle af de hjemmesider på nettet, som jeg selv bruger, når jeg arbejder med farver.\nSkal du arbejde med farver, så er udfordringen ofte, at det er svært at finde de “rigtige” farver og om muligt endnu sværere at finde farver der passer sammen.\nDisse hjemmesider (og rigtig mange andre) kan hjælpe med netop denne udfordring. Du kan bruge siderne til at arbejde dig frem til lige præcis den rigtige start-farve og så kombinere den med en lang række andre farver, der passer sammen (fordi de er taget fra farvehjulet).\nSiderne fungerer lidt forskelligt – men fælles for dem alle er, at du kan bruge og aflæse farveværdierne:\nRGB som bruges f.eks. i Office pakkens programmer\nHEX som bruges til hjemmesider


Trespass Snuggles - Tæppe 120 x 180cm - Fleece - Charcoal fra Trespass med Prisgaranti\nHjem / Soveposer & underlag / Trespass Snuggles – Tæppe 120 x 180cm – Fleece – Charcoal\nVarenummer (SKU): 5050986207677 Kategori: Soveposer & underlag\nMed dette Snuggles tæppe fra skotske Trespass kan du i ro og mag slappe af omkring lejrbålet efter en lang dags vandring. Tæppet … … læs mere her\nTrespass Snuggles – Tæppe 120 x 180cm – Fleece – Charcoal er en af de mange kvalitetsvarer, som er med i samlingen af cykeludstyr her på siden.\nTrespass Snuggles – Tæppe 120 x 180cm – Fleece – Charcoal Produktfakta\nVarenavn: Trespass Snuggles – Tæppe 120 x 180cm – Fleece – Charcoal\nVare ID: 5050986207677\nTrespass Snuggles – Tæppe 120 x 180cm – Fleece – Charcoal fra Trespass\nTrespass Snuggles – Tæppe 120 x 180cm – Fleece – Charcoal fungerer rigtig fint til både børn, unge og voksne. Soveposer & underlag kategorien er også populær, når der skal findes cykeludstyr. Cykelpartner er din one-stop webshop, når det handler om cykeldele. Produktet du ser på her kan indenfor 365 dage sendes retur, hvis købet fortrydes. Har du svært ved at finde det rigtige cykeludstyr, er det et sikkert valg, hvis du køber produktet her, er det et sikkert valg i junglen af cykeludstyr. Overvej også lige at der er prisgaranti på Trespass Snuggles – Tæppe 120 x 180cm – Fleece – Charcoal og du kender garanteret mærket Trespass, som er kendt i cykelverdenen. Når du får dit motionskick på din cykel, skal du ikke lave beynderfejlen og ikke have noget væske med. Din drikkedunk kan du fylde med energi drik med smagen af bær.\nTrespass Snuggles – Tæppe 120 x 180cm – Fleece – Charcoal er ret populær blandt alle vores varer i onlineshoppen i den populære kategori Soveposer & underlag. Du får oven i købet hele 365 dages returret hvis du skulle fortryde dit køb din vare. Fun fact er at de fleste shoppere i Danmark køber Trespass Snuggles – Tæppe 120 x 180cm – Fleece – Charcoal hos onlineshoppen Cykelpartner, som ikke bare er en døgnflue, men har bevist sit eksistensgrundlag gennem lang tid. Blandt alle varerne i shoppen finder du noget for alle, deriblandt også den vare du kigger på lige nu. Når du handler online sparer du penge- det er effekten af, at den attraktive adresse på strøget ikke er nødvendig, og man dermed sparer meget på huslejen.\nKøb Trespass Snuggles – Tæppe 120 x 180cm – Fleece – Charcoal allerede i dag til kun kr. 119.00 – og med prisgarantien, bliver det ikke billigere. Køber du for mere end kr. 299 så koster det ikke noget at få sendt til din adresse. Du får oven i købet hele 365 dages returret.\nTrespass Snuggles – Tæppe 120 x 180cm – Fleece – Charcoal er populær for cyklister\nAlle de tilfælde, hvor online webshops frister dig til at købe varer, er du sikret lidt bedre rettigheder, end loven foreskriver for de fysiske butikker. Loven siger, du har ret til at returnere dine varer indenfor 14 dage. når du har handlet dine varer, og du kan finde webshops der giver mere end standard returretten og giver meget længere returtid. Når webshops ligger online, får du med et par klik et stort udvalg , og priser og betingelser er let for dig at sammenligne, i den store skov af webshops, der er derude. Og du kan endda gøre det når du sidder på toilettet med din mobiltelefon. Når du handler online er du også fri for, at bæreposen med varerne går i stykker på vej hjem. Shoppen sender din produkter til din adresse, eller du kan bede dem om at sende til dit arbejde i stedet for, så du kan frit vælge den løsning, der er bedst for dig. Du kan også springe en lang kø ved kassen over køen er der slet ikke, når du handler online, så behøver du ikke længere forudsige, hvilken kø der er hurtigst – vi gætter aldrig rigtigt alligevel.\n19 reviews for Trespass Snuggles - Tæppe 120 x 180cm - Fleece - Charcoal\nVær den første til at anmelde “Trespass Snuggles – Tæppe 120 x 180cm – Fleece – Charcoal” Annuller svar


Hvordan man kan hjælpe nogen klare Depression - Mosolyorszag.com\nMennesker, der lider af depression har brug for konstant, støttende venner til at stole på, når følelse håbløs, hjælpeløs og forstyrret. Andre tegn på depression omfatter lavenergi, ændringer i appetit, søvnløshed, irritabilitet, negative holdning, alkohol eller narkotika misbrug, angst og mister interesse i tidligere underholdende aktiviteter. Når de gør det ud af deres depression, vil de være taknemmelig for, at nogen hjalp guide dem ud af det.\nAktivt lytter uden at dømme eller rådgivning er en god måde at hjælpe en person med depression. Lad dem lufte deres følelser af fortvivlelse og vrede. Ifølge familier for deprimeret bevidsthed, skal du opsummere dele af hvad den deprimerede person sagde og lade ham eller hende til at udtrykke følelser. Fastholde øjenkontakt og Nik til at vise, at du lytter. At være en god lytter kan være mere nyttigt end en person, der forsøger at tilbyde rådgivning.\nEn af de vigtigste ting du kan gøre for at hjælpe en person med depression under depression behandlingsproces er at give din ubetinget kærlighed og støtte, som indebærer at være tålmodige og medfølende, ifølge HelpGuide. Det er ikke let, når der beskæftiger sig med mennesker, der har drastisk humørsvingninger og tegne deres frustrationer på andre. Husk, en deprimeret person ikke handler det samme som sædvanlig lige nu. Hvis din ven ikke værdsætter din indsats, give hendes plads. Ikke råbe eller tvinge hende ind i noget. Depression kan tage væk, motivation, energi og interesse. Hvis det er muligt, overbevise din ven til at slutte sig til dig på middag eller en film, gå på en gang, eller deltage i aktiviteter, såsom Hobbyer eller sport hun tidligere har haft.\nHvis nogen har et alvorligt anfald med depression, der ikke synes at gå væk, kan du finde alternative behandlinger. Læs alt, hvad du kan om depression på biblioteket og online. Det vil bidrage til at forstå, hvad din ven er at gå og hvilke typer af behandlingsmuligheder er tilgængelige. Dele oplysninger du lærte samtidig med at forske i emnet.\nTilskynde til behandling\nHvis du mener, at din ven lider af svær depression, opmuntre ham til at deltage i et behandlingsprogram. Transkranial magnetisk stimulation er en forholdsvis ny behandling, der er godkendt af Food and Drug Administration til behandling af svær depression. Ifølge MayoClinic.com, er transkranial magnetisk stimulation en procedure, der forbedrer symptomer på depression ved hjælp af magnetfelter til at stimulere nervecellerne i hjernen. Behandlingen består i at placere en elektromagnetisk spole nær patientens pande. Spolen stimulerer nerveceller i hjernen, der involverer humør kontrol. En af fordelene ved denne behandlingsmetode er en meget lav forekomst af bivirkninger, som anført på webstedet Mayo Clinic.\nTilskynde ven ikke at misbrug medicin\nAt tage for mange antidepressiv eller angstdæmpende stoffer kan være farlige, og stoppe medicinen kan gøre din deprimerede ven føler meget værre. Tilskynde din ven ikke at foretage ændringer uden at tale med læge eller psykiater. Ifølge WebMD, mange mennesker ikke tager deres antidepressiv medicin længe nok til at få det fulde udbytte. Årsagerne kan være på grund af de negative bivirkninger eller ikke klart forstå behandling. Det kan tage mindst ni måneder med behandling for at forhindre et tilbagefald.\nAnbefale en støttegruppe\nAt deltage i en støttegruppe kan give afløb for en person, der er deprimeret. Ifølge WebMD hjælpe depression støttegrupper folk til at indse, at de ikke er de eneste, der beskæftiger sig med følelser af depression. Denne ekstra support hjælper dem med at lære at håndtere deres sygdom. Dette er også en kilde til god information, da medlemmer deler ofte klare forslag om, at andre finder nyttige.\n• Virkningerne af østrogen på hår\n• Hvad er årsagerne til Ileus?\n• Sådan bruges folkemedicin til behandling af dårlig ånde\n• Tegn på Post kirurgi infektion\n• Eksem ar behandling\n• Hvordan kan jeg få en BLS certificering i Tennessee?\n• Hvad er virkningerne af halsbrand?


Breve til livet af Ditte Giese, mfl. som lydbog, mp3 hos Tales.dk\nBreve til livet - Lydbog\n– Vi troede, dette skulle være en fortælling om, hvor awesome det er at være kvinde efter 40. Fri af ungdommens usikkerhed og de stavnsbundne år med små børn. Det skulle være den anden ungdom med fede fester, fri sex, cool karriere, søde, frække og gradvist mere selvstændige børn, og en barm, der stadig vækkede begejstring hos det modsatte køn. Troede vi. En ublu og ærlig status på at være kvinde midt i livet i 2020 Breve til livet er en åbenmundet og tankevækkende brevveksling mellem levekvinden Ditte Giese og verdensdamen Anne Sofie Allarp. Om lyst og tørre perioder, kærlighed, krop og kriser, om dødsangst, parforholdspropaganda, politik og moderskab og kvindelivets andre små og store minefelter. En uafrystelig og livsbekræftende fortælling om at være kvinde, når man er midtvejs i livet, fortalt af to af vores generations stærkeste og modigste stemmer.\nAnne Sofie Allarp, Ditte Giese\n– Vi troede, dette skulle være en fortælling om, hvor awesome det er at være kvinde efter 40. Fri af ungdommens usikkerhed og de stavnsbundne år med små børn. Det skulle være den anden ungdom med fede fester, fri sex, cool karriere, søde, frække og gradvist mere selvstændige børn, og en barm, der stadig vækkede begejstring hos det modsatte køn. Troede vi.\nEn ublu og ærlig status på at være kvinde midt i livet i 2020\nBreve til livet er en åbenmundet og tankevækkende brevveksling mellem levekvinden Ditte Giese og verdensdamen Anne Sofie Allarp. Om lyst og tørre perioder, kærlighed, krop og kriser, om dødsangst, parforholdspropaganda, politik og moderskab og kvindelivets andre små og store minefelter. En uafrystelig og livsbekræftende fortælling om at være kvinde, når man er midtvejs i livet, fortalt af to af vores generations stærkeste og modigste stemmer.


Publiceret: 12. okt 2021\nDansk økonomi blevet genoprettet hurtigere end økonomien i en lang række andre lande, men pt betaler virksomhederne også prisen i form af mangel på arbejdskraft. De økonomiske vismænd spår i den rapport, der blev præsenteret i dag, en fremgang i BNP på fire procent i år og en yderligere stigning i 2022, så vi ender 5,5 procent højere end i 2019. Men de forudser også, at kapacitetsbegrænsninger på grund af mangel på arbejdskraft både vil fortsætte og vil udbygges. Et billede, man genkender hos TEKNIQ Arbejdsgiverne.\n”Virksomhedernes to store udfordringer lige nu er for det første at skaffe nye kollegaer til de medarbejdere, man allerede har ansat, og for det andet at få sine varer til tiden og ikke mindst til en pris, der er til at betale,” siger Troels Blicher Danielsen, adm. direktør hos TEKNIQ Arbejdsgiverne, der som landets tredjestørste arbejdsgiverorganisation repræsenterer cirka 4.100 virksomheder indenfor el, vvs og metal.\n”Det er en stor hovedpine for den enkelte virksomhed at se ind i femdoblede fragtpriser, stigende råvarepriser og udskudte leverancer, samtidig med man mangler hænder. Men det er også et problem for hele samfundet, for vi risikerer, at den økonomiske fremgang taber momentum”, forklarer han.\nManglen på materialer er primært en udfordring i dele af industrien og byggeriet, og det bunder i et globalt fænomen, der ses på tværs af en række råvarer som fx mikrochips, industrimetaller og tømmer. Det er dermed svært for regeringen at ændre på. Omvendt er regeringens muligheder for at påvirke arbejdsudbuddet større.\nVismændene fremhæver i deres rapport, at der i det nuværende regeringsudspil er meget få kortsigtede tiltag til at modvirke det aktuelle kapacitetspres, og at det i det lys er hensigtsmæssigt at øge indvandringen af højt kvalificeret arbejdskraft.\n”Antallet af udenlandske pendlere er fortsat lavere end før coronapandemien, og det skyldes ikke mindst, at det er blevet meget mere besværligt at krydse grænserne. Vi har længe anbefalet, at regeringen sidestiller arbejdstagere fra EU’s officielle kandidatlande med arbejdstagere fra de gamle EU-land, så arbejdsudbuddet øges i Danmark,” siger Troels Blicher Danielsen og uddyber:\n”Vi skal vende hver sten for at sikre, at vi har hænder nok. For det er erhvervslivet, der skaber fundamentet for vores samfund. Både unge, ledige, udenlandske talenter og seniorer skal have økonomisk tilskyndelse til at tage et arbejde og bidrage til samfundet. Fx kan regeringen øge gevinsten ved at arbejde ved afskaffe modregning af arbejdsindkomst i folkepension og forhøje efterlønspræmien.”\nBrug for seniorerne\nOgså de økonomiske vismænd har i rapporten haft fokus på at undersøge beskæftigelsen blandt seniorer – herunder hvordan helbredet har betydning for de ældres erhvervsdeltagelse. Her konkluderer de, at helbred ikke ligner en væsentlig barriere for senere tilbagetrækning, og hvis tilbagetrækning alene afhang af helbredet, ville danskerne i snit kunne have udskudt tilbagetrækningstidspunktet med 3,5 år i 2019.\n”Seniorer er højt skattede medarbejdere på de danske arbejdspladser. De er kulturbærere og tager ansvar, og virksomhederne ønsker at holde dem ombord. Men hvis det ikke hænger sammen privatøkonomisk for den enkelte, så kæmper virksomhedslederen mod vejrmøller i kampen for at få dem til at blive,” siger Troels Blicher Danielsen.


AspergerDK - Links og adresser\nEt lille udpluk af vigtige eller interessante danske hjemmesider opdelt p�:\n⊕ Maillister & fora\n⊕ Andre om AS\n⊕ Konsulenter og firmaer\n⊕ Generelt om handicaps\nLandsforeningen Autisme har til form�l at bidrage til, at der skabes de bedst mulige vilk�r for autistiske b�rn/voksnes behandling samt at formidle oplysning til hjemmene.\nAspergerforeningen er en landsorganisation for mennesker med Aspergers syndrom.\nFor�ldregruppen �rhus Amt\nNetv�rksgruppe af for�ldre til b�rn p� det autiske spektrum. Deler erfaringer, st�tter hinanden , l�gger pres p� offentlige instanser o.m.a.\nKunstforeningen AA-Arts lader personer med autisme og Aspergers syndrom deltage i kunstsammenh�nge p� ligefod med andre.\nLUMA er en landsforening der arbejder for at sikre optimale forhold for de udviklingsh�mmede der ogs� har autisme, og for deres familier.\nMaillister & fora:\nAs-ark er b�de et bibliotek og et m�dested for voksne med personlighedstr�k indenfor asperger/autisme-spektret.\nAsfam er et m�dested for ikke-autistiske p�r�rende til personer indenfor det autistiske spektrum.\n- AS-partner har standset sine aktiviteter -\nAutizme.dk er et websted for den ofte oversete gruppe af b�rn: s�skende til b�rn p� autismespektret. P� autizme.dk er der en brevkasse med svar fra fagfolk og et m�dested, hvor du kan tale med andre.\nautlist er en mailingliste der g�r det muligt at komme i kontakt med andre folk indenfor det autistiske spektrum og p�r�rende via e-mail. Tilknyttet er to s�rlige grupper: autlist-ia er enmailingliste der kun er for for�ldre til folk med infantil autisme og n�re sl�gtninge, og autlist-as der er enmailingliste kun til folk indenfor det autistiske spektrum.\nWebforum for aspergere og andre indenfor det autistiske spektrum. Der er b�de en offentlig del og en afdeling for tilmeldte. Forum for Autisme\tForum for autisme. Et forum for p�r�rende og personer med autisme eller Aspergers syndrom. Foraeldreerfaringer.dk\nHjemmeside hvor for�ldre, der er blevet lidt mere erfaren med deres hverdag, kunne deltage med deres oplysninger til, hvordan de har f�et deres hverdag til at h�nge sammen. Handibarn\nHandibarn handler om selve det at v�re for�ldre til et barn med handicap. I den forbindelse skelnes der ikke til omfanget eller arten af barnets handicap.\nHjemmeskolen er et FORUM, hvor b�de hjemmeundervisning og autisme er hovedemnet.\nAndre links omkring ASF:\nWebsted for privat virksomhed, der tilbyder kurser og kompetance afklaring for personer med Aspergers syndrom. Asperger Ressourceguide\nEn guide til behandlinger p� autisme omr�det udarbejdet af to studerende p� Danmarks Biblioteksskole i 2003 som en opgave. Det er en imponerende samling kommenterede links indenfor alle afskygninger er mulige og umulige tilbud. Aspergers Ressource Center\nAspergers Ressource Center er en privat virksomhed i K�benhavn, som �nsker at bidrage til at personer med Aspergers syndrom eller autisme f�r de bedste betingelser for at fungere og udvikle sig optimalt. AspIT\nUngdomsudannelse til unge med autisme�spektrumforstyrrelse indenfor IT fagomr�det i samarbejde mellen Vejle Erhvervsudvikling og EDBskolen i Vejle. Autismeportalen\nAutismeportalen er en f�llesportal for udbydere af kurser og konferencer under kontaktudvalget, som er etableret af Landsforeningen Autisme.\nDet er muligt at tilmelde sig kurser og konferencer via portalen, ligesom det er muligt at klikke sig videre til udbydernes egne hjemmesider. Autismespektrum\nEn side med ni unges historier og liv med autisme. Camilla WPs Hjemmeside\nCamilla Wincentz Pedersen er en ung kvinde med Aspergers syndrom, der holder foredrag og r�dgiver andre.\nUd over at yde bistand til fagfolk, for�ldre og institutioner for personer med autisme findes et jobtr�ningsprojekt. Centret har ogs� et stort kursusudbud. Den Nationale Ungdomsuddannelse\nTre �rig kompetencegivende uddannelsesforl�b for unge p� autismespektret i ladersgruppen 15-25 �r med moderat til h�jt funktionsniveau, der har forladt folkeskolen eller specialskoletilbud. Geismars Samtalekort\nEt familiespil og social tr�ning udviklet af for�ldre. Sp�rgsm�lene er en blanding af t�rre facts og almindelige ting, som is�r b�rn med Autisme og Aspergers Syndrom har sv�rt ved at interessere sig for.\nGuden�kollegiet er en institution i Vejle Amt, der tager sig af velfungerende mennesker med autisme eller aspergers symdrom.\nKasperskolen er et helhedstilbud i Ballerup for normalt begavede elever med DAMP / ADHD, autisme, Aspergers syndrom eller besl�gtede forstyrrelser.\nNonverbal Learning Disorder (NLD) kaldes ogs� H�jre Hemisf�re Dysfunktion eller ikke-sproglige indl�ringsvanskeligheder. Syndromet ligger et sted mellem DAMP og autisme. Samr�det\nSamr�det af Specialskoler for B�rn med Autisme arrangerer den �rlige store Skivekonference i November, men tilbyder ogs� kurser til b�de fagfolk og for�ldre.\nSOVI er bl.a. et beskyttet v�rkstedstilbud, efter servicelovens �87, til voksne mennesker med en gennemgribende udviklingsforstyrrelse indenfor det autistiske spektrum.\nEt privatfirma, der besk�ftiger personale p� autismespektret. Man drager fordel af disses s�rlige egenskaber til test software med.\nVidenscentret har til form�l at fremme den faglige udvikling gennem systematisk indsamling, bearbejdelse og formidling af viden om autisme for dermed at bedre udviklingsbetingelserne og livskvaliteten for mennesker med autisme.\nLinks til konsulenter og firmaer:\nASperger Skole Konsulenterne er en privatejet virksomhed. Vores kunder er for�ldre, skoler, fritidstilbud, kommuner eller enkeltpersoner. Assk er den daglige sparringspartner og koordinator, der hj�lper til med en vellykket enkeltintegrering.\nDen Sociale Udviklingsfond, SUF\nSUF arbejder med udvikling og drift af socialp�dagogiske tilbud til unge og voksne med psykiske og sociale vanskeligheder, herunder tilbud til personer med Aspergers syndrom. Blandt tilbudene er: st�tte i egen bolig, bosteder, akutanbringelse, familiearbejde, tilsyn med unge i familiepleje eller p� opholdssted.\nFrontalis afvikler kurser og foredrag samt udarbejder publikationer om empatiforstyrrelser. Vi besk�ftiger os desuden med st�ttekontaktforl�b og specialundervisning af AKT-b�rn samt selvforst�elseskurser for unge med Aspergers syndrom eller NLD\nRejsebureau med speciale i rejser til handicappede. Links om handicap generelt:\nEt dating site for alle grupper af handikappede. Handicap.net\nHandicap.net er et netv�rk af bo- og servicetilbud til handicappede voksne, b�rn og unge, der driver en vidensbank p� Internet. Handi-Info\nHandi-Info er et bibliotek og r�dgivningsvirksomhed for handicappede og p�r�rende i �rhus Amt.\nPortal for For fagfolk der arbejder med mennesker. Der er b�de stof for medlemmer og ikke medlemmer p� en bred vifte af emner. Links til private sider:\nAnders Lund Olsen har en teori om autisme. Interne links\n» Udenlandske links..\nForlad os ikke...\nLinks p� denne side �bner ikke i deres eget vindue. Hvis du ikke vil forlade AspergerDK endnu og bruger en PC, s� h�jre-klik med musen p� linket og v�lg �bn i nyt vindue.\nHvis du mener, vi mangler et vigtigt link, s� giv os et tip p� asperger_dk@hotmail.dk\nLeder du efter en oversigt over tilbud, s� bes�g Landsforenigen Autisme: www.autismeforening.dk


Ny chef for Plan, Teknik og Miljø har fokus på klimadagsordenen\nKaren Margrete Høj Madsen er 43 år og bor med familien i Østbirk. Hun tiltræder den 1. februar 2022.\nDet bliver en person med hjerte for klima og bæredygtighed, der kan sætter sig i chefstolen for plan, teknik og miljø-området i Skanderborg Kommune. Karen Margrete Høj Madsen kommer fra en chefstilling i Billund Kommune. Hun tiltræder i Skanderborg den 1. februar 2022.\nSkanderborg Kommunes nye chef for Plan, Teknik og Miljø har flere års erfaring som kommunal leder inden for det tekniske område. Siden 2018 har hun været chef for By og Plan i Billund Kommune - undervejs har hun også været konstitueret direktør for Teknik og Miljø. Før det var hun afdelingsleder for området Projekter og Bæredygtighed i Aarhus Kommune.\n- Med Karen Margrethe får vi en kompetent og ambitiøs chef med rigtig gode menneskelige egenskaber. Hun kender området godt fra sine tidligere stillinger, og hun vil være med til at videreudvikle området i en positiv retning. Vi får en person, der både har en sikker hånd i forhold til betjeningen af det politiske niveau og i forhold til at sikre trivsel og udvikling blandt ledere og medarbejdere, siger direktør Frederik Gammelgaard.\nDen grønne dagsorden afgørende\nDet er især Skanderborg Kommunes ambitioner på klimaområdet og store fokus på borgerinddragelse, der har fået Karen Margrete Høj Madsen til at rette interessen mod Skanderborg.\n- Bæredygtighed og klima har altid stået mit hjerte meget nært. Det stærke fokus i Skanderborg Kommune på netop den dagsorden er en af grundene til, at det her er mit ønskejob. Som chef i spidsen for hele plan, teknik og miljø-området er der gode muligheder for at rykke på den grønne dagsorden og arbejde bredt sammen med andre om at skabe rammerne for det gode liv både i byen og på landet. Jeg glæder mig til samarbejdet både med de mange dygtige medarbejdere og chefkolleger, med det nyvalgte Byråd og med borgere og virksomheder i Skanderborg Kommune, siger den kommende chef.\nKaren Margrete Høj Madsen er 43 år og bor med familien i Østbirk. Hun er uddannet civilingeniør fra Aalborg Universitet og har siden taget en MBA fra Aarhus Universitet.


Essensen af dette budskab kan ikke formidles | Hans Christian Lundholm\nJeg prøver nu at gøre hvad der er umuligt. Jeg ved derfor at jeg er dømt til at fejle, men jeg forsøger at fejle på bedst mulig vis. Jeg vil nu prøve på at beskrive hvad der ikke kan beskrives. Lad mig starte med at forklare hvorfor at det ikke kan beskrives.\nForestil dig at du på en rejse til en eksotisk ø havde fået lejlighed til at spise en frugt som udelukkende vokser på denne ø. Det er en frugt, som der vokser så få af, at det ikke er muligt at smage denne frugt andre steder. Nu netop hjemkommet efter rejsen, vil du gerne fortælle mig om din oplevelse, men hvordan gør du det? Frugten smager ikke som nogen anden frugt, og konsistensen er helt anderledes end noget andet du har smagt. Hvordan formidler du denne oplevelse til mig?\nKan du se at det ikke kan lade sig gøre? Kan du se, at uanset hvad du fortæller mig, så vil jeg aldrig kunne opleve det som du har oplevet, alene på baggrund af hvad du fortæller mig!\nMed andre ord, så skal jeg selv foretage rejsen til ø’en, og jeg skal selv sætte tænderne i frugten og smage den direkte. Først når jeg gør dette, så ved jeg hvad du forsøgte at pege på. Jeg forstår i samme øjeblik, at du aldrig ville have kunnet sagt noget, som ville kunne bringe mig denne direkte oplevelse.\nDet er det samme dilemma som jeg står overfor. Intet jeg siger ER, hvad jeg peger på. På denne måde er jeg blot en ydmyg vejviser, som siger: Se! Iagttag! Observer! – og hvis du gør det, så er der en chance for at du selv direkte opdager hvad jeg taler om, og du vil sige: Åhhhhhh, nu ser jeg tydeligt, og jeg ser hvorfor at jeg ikke selv tidligere har set….\nSå hvad er det at jeg peger på?\nDu har hørt mig sige det før. Du er ikke den du tror du er…..\nDu er blevet programmeret, indoktrineret, opdraget til at tro på at du er et selvstændigt eksisterende individ, som er kommet ind i denne verden, og som har en krop, og som har intelligens osv.\nDet er ikke hvem du er! Den du er, ligger hinsides enhver beskrivelse, det kan kun opleves direkte, men lige så længe at du finder din identitet i alle disse beskrivelser, så er du blind for denne direkte oplevelse af hvem du virkeligt er.\nJeg taler ikke til den du tror du er. Dette ville være absurt. Hvad jeg taler om, har ingen værdi for den du tror du er, tværtimod.\nJeg taler til den du virkeligt er, og jeg siger: Kom ud af trancen!\nDu tror at du er begrænset til denne simple skrøbelige personlighed. Du er så meget mere, du har blot “glemt” det.\nGennem knap 14 milliarder år, har det manifesterede Univers udviklet sig til mere og mere komplekse former, og lige nu sidder du der, og læser dette, så at sige “på toppen” af disse 14 milliarder års forædling. Du tror at du er adskilt fra Cosmos, og at Universet er “noget derude”. Men du ER Universet. Du er resultatet af disse 14 milliarder års forædling. Universet der forædler sig selv, for at lede frem til den mulighed, at det kan kigge ind i spejlet og sige:\nWow! Mirakuløst! Mageløst! Formidabelt!\nOg ligegyldigt hvor du kigger hen, så ser du “dig selv”, som Cosmos der kigger tilbage på Cosmos.\nDu erkender direkte, at alt hvad du er, ER selve Universet. Hver eneste celle som kroppen består af, er skabt inde i en stjerne, forædlet gennem milliarder af år. Selve formålet med Universet kan du indfri i dette øjeblik. Kig dig selv i spejlet – der er du – Universet! – manifesteret som den menneskelige krop. Du har ikke et liv, du ER liv!\nDu erkender direkte, at på det umanifesterede plan, så er den intelligens som erkender dette, en universel intelligens der har sin oprindelse i den bevidsthed som iagttager alt. Det er således selve denne universelle intelligens som iagttager.\nDu har ikke intelligens, du ER denne intelligens. Du har ikke bevidsthed, du ER bevidsthed!\nAlt hvad jeg taler om, strømmer direkte fra denne universelle intelligens i dette menneske, til den samme universelle intelligens i det menneske som lige nu sidder og læser dette. Den siger til sig selv: Kom ud af trancen! Se hvad vi har skabt! Se hvilket mirakel dette er!\nHer, lige nu, intet andet sted…..\nDu ER det!\nHvis du har svært ved at se igennem indoktrineringens “støj” i sindet, så lyt til hvad jeg har at sige. Støjen har gentaget sig igen og igen, gennem årtusinder i det menneskelige sind. Det er ikke en fejl, men nu er tiden inde til at opløse den, og det gør vi gennem 2 “retninger”.\nVi benytter os af hvad der traditionelt kaldes for meditation. I stilhed observerer vi sindet, og åbner muligheden for at den universelle intelligens “genopdager” sig selv som kilden bag alt støjen.\nDesuden undersøger vi den mentale støj. Er den sand? Hvor kommer den fra? Hvad indeholder den? Gennem denne undersøgelse, opløses vrangforestillingen, og den universelle intelligens “genopdager” sig selv.\nHvis den universelle intelligens i dig er rede til denne vækkelse, så er lyt med til hvad jeg taler om, eller find et andet menneske hvorigennem denne klarhed lyser. Det er irrelevant om du følger mig, eller følger en anden. Hvad der bliver sagt, kommer fra samme kilde. Alt hvad der har relevans, er at vi er i færd med at sætte os selv fri!


Danmower | bernstein.dk\nKogt monteringskasse gav stødet til samarbejde\nDa Jan Hannestad i et tidligere job skulle teste en monteringskasse, besluttede han at koge den! Den lukkede kasse fra Bernstein blev først kogt grundigt i 20 minutter og derefter smidt i en spand med isvand!\nTesten viste, at Bernsteins patenterede snap-lukning kunne holde tæt. Der kom ikke en dråbe ind i kassen på trods af det undertryk, der blev skabt af den hårdhændede behandling. Testen overbeviste også Jan Hannestad om, at skulle han nogensinde få brug for en monteringskasse, så ville Bernstein blive kontaktet først.\nMen testen viste først og fremmest noget om Jan Hannestad: Når han får en idé, så bliver den også gennemført.\nNu mange år senere har Jan Hannestad fået en ny idé. Sammen med svogeren og vennen Jens Fogh har han dannet firmaet Dan-Mower, der har udviklet et bæst af en maskine, som vil kunne skåne mange rygge og revolutionere arbejdet hos vej- og parkforvaltninger i hele verden. ”Slopie”, som maskinen hedder, er i princippet ”blot” en selvkørende fjernstyret græsslåmaskine. Men når man har set den tygge sig igennem græs, buske og unge træer og klatre op ad smattede skråninger med 50 graders stigning, så bliver man klar over, at dette er noget ganske særligt.\nLeverandører er samarbejdspartnere\n»Ideen med maskinen er kvalitet hele vejen igennem. Hvis den skal kunne bruges i et så hårdt miljø, som det er tanken, skal alle dele være af højeste kvalitet. Derfor foregår udviklingsarbejdet i meget tæt samarbejde med de underleverandører, som har samme holdning til kvalitet og finish som vi, og som vil ”lege med” og komme med input til løsninger,« påpeger Jan Hannestad.\nBernstein har valgt at ”lege med”, og udviklingskonsulent Henrik Ovesen har flere gange været på besøg på det tidligere maskinværksted i Hammel – bl.a. for at tilpasse monteringskasserne til den snævre plads, der er i den kompakte maskine. Den tætte alliance mellem eksperter inden for alt fra larvefødder og motorer til plaststøbning og fjernstyring har givet bonus. Der er i dag fremstillet en håndfuld ”serie 1-maskiner”, og demonstrationsmodeller har behørigt imponeret i Spanien, Norge, Polen, USA og mange andre steder.\nBilligere end en diskusprolaps\nAlternativet til ”Slopie” er en manuel buskrydder af sværeste kaliber. En sådan er vanskelig eller umulig at betjene på stejle skråninger langs veje og jernbaner. Arbejdet er krævende og rygbelastende, og udsigten til at kunne gå mageligt og oprejst på stien ved siden af og lade den lille orange terrier kværne selv det sejeste krat, har fået mange forvaltninger af grønne arealer til at overveje den danske løsning. En kvart million kr. – inklusive trailer og værktøj – er trods alt småpenge i forhold til, hvad en medarbejders diskusprolaps koster i sygedagpenge og måske pension. Jan Hannestad og kompagnon Jens Fogh regner med, at det ikke bliver ved overvejelserne, når sneen forsvinder og ”Slopie” for alvor får lov til at vise, hvad den kan. Bernstein tror også på ideen og især på tanken om, at kvaliteten af hver enkelt del – selv en lille monteringskasse – er afgørende for produktets succes. »Det er faktisk også vores kongstanke,« siger Henrik Ovesen.


Markedet virker til at stå stille i Q1 2022 | Læs mere her »\nViden Markedet virker til at stå stille i Q1 2022…\nSkrevet af web2media\t/ 11. april 2022\n…, men det kommer an på, hvad du sammenligner med. Der er ingen tvivl om, at første kvartal i 2022 har været udfordrende. Oven på et vildt vækst-år i 2021 er forbruget online bremset op. Årsagerne hertil er mange, blandt andet har vi oplevet leveringsvanskeligheder og prisstigninger på varme, el og benzin, som alt sammen skaber uro hos forbrugerne.\nFlere af vores kolleger i branchen går ud med nyheder om indekstal langt under både 2020 og 2021. Dette er dog ikke et billede, som vi entydigt kan genkende eller genskabe i de data, som vi kigger ind i – med det for øje, at vi udelukkende kigger på data for de kunder, vi samarbejder med.\n2020 mod 2022 – en solstrålehistorie\nDe første Covid-19-nedlukninger skete først i midten af marts, og derfor var første kvartal 2020 en forholdsvis normal periode sammenlignet med samme periode i 2021. Flere kolleger i branchen sammenligner 2020 med 2022 og oplever et fald. Det er dog ikke tilfældet hos os, og billedet stemmer godt overens med, at Web2Media både i 2020 og 2021 slår markedet dobbelt-op sammenlignet med det samlede e-commerce billede i Danmark (link til nyhed).\nFiguren illustrerer, hvordan vores kunders online forretning ser ud over de seneste 2 år. Vi ser en markant udvikling fra 2020 til 2021 på omsætning, trafik og konvertering. Men tilsvarende oplever vi et fald fra 2021 til 2022, der gør ondt lige nu.\nMed udgangspunkt i 2022 ligger vores kunder 33% og 20% over 2020 på henholdsvis omsætning og trafik. Det er værd at bemærke, at omsætningen stiger mere end trafikken. Det viser, at vi lykkedes med at få mest muligt ud af den trafik, vi skaffer til vores kunder. Vi arbejder intenst med relevans og anvendelse af dynamisk segmentering og 1. parts data. Og det virker!\n2021 mod 2022 – en mere afdæmpet fortælling\nVi har vænnet os til, at den eneste vej er op, og at sidste år altid er dårligere end i år. Det er en brat opvågning at se ind i et første kvartal, hvor januar, februar og marts 2022 alle ligger på et lavere niveau end 2021. De findings, vi gør os, er:\nAt vi ser et pres på alle brancher – det er kun vin, kost og fødevarer, hvor vi ikke ser de samme fald.\nAt prisstigninger får mange til at udskyde mindre nødvendige køb, og samtidig sammenligner vi jo her med 2021, der var et ekstremt vækst-år, men uanset mærkes faldet.\nAt omsætningen for Q1 2022 sammenlignet med 2021 giver os et fald på 44%.\nAt trafikken er faldet med 25%, så der vil være mere konkurrence om opmærksomheden.\nAt når vi undersøger forskellige aldersgrupper, bliver det ekstra interessant, da vi oplever, at:\nDe yngste og ældste er mere prisfølsomme ift. økonomiske udsving. Det vil sige, når el, benzin, varme mv. stiger, så vil det lettere kunne aflæses i faldende forbrug, og derfor ser vi også et virkelig markant fald her.\nMarts viser tendens til stigning ift. februar.\nHvad forventer vi sker i 2. kvartal?\nVores forventning er, at vi fortsat vil være under vækstraterne for 2021. Men sandsynligvis vil forbrugeruroen blive dæmpet, og ikke alle køb kan udskydes. Der vil være store branchemæssigeudsving – der også er relateret til leveringsvanskeligheder. Men fordi ikke alt kan udskydes, vil mange e-com-forretninger kunne forvente et boost i maj. Samtidig forventer vi, at rejseaktiviteten er høj i år, så vi forventer, at juni og juli muligvis vil lande på niveau med 2020.